
Pentru un tratat de 


Dincolo de un program editorial explicit, Centrul 
Cultural Pitești (prin cei care editează revista Restituiri 
Piteşti) şi-a propus, în subsidiar, nu doar să adune „file de 
istorie”, ci şi să determine, în rândul cercetătorilor cu 
expertiză, tineri sau nu, realizarea unui tratat de istorie a 
municipiului Pitești. Există, încă, prea puţine lucrări 
științifice dedicate istoriei acestor locuri. Practic, e una 
singură: „Istoria...” publicată, în 1988, la Editura 
Academiei, de către Petre Popa, Paul Dicu și Silvestru 
Voinescu, una ce suferă de ingerinţele politicului vremii. 
Lucrarea nu a fost reeditată din cauza dispariției d-lor 
Dicu şi Voinescu. Istoriile „în date”, realizate de către 
istoricii Petre Popa și Ovidiu Moţ, nu sunt suficiente. Nici 
lucrările despre generalii piteșteni, nici monografiile 
despre regimentul nr. 4, despre Unitatea de Pompieri, 
despre Cetăţenii de Onoare, despre ultimii 20 de ani, 
despre Pădurea Trivale, despre Simfonia Lalelelor, despre 
ansamblul urban medieval, despre diverse instituţii de 
cultură ori de învățământ etc. nu ţin loc de o adevărată și 
cvasicompletă monografie a orașului Pitești. 

Dar cine să se înhame, pe româneşte, la o asemenea 
lucrare? Centrul Cultural Pitești a susținut financiar 
apariția majorităţii lucrărilor enumerate mal Sus, dar încă 

istorie a Piteștiului 


Jean Dumitrașcu 


nu a reuşit să coaguleze un colectiv (eventual, pe modelul 
proiectului iniţiat de istoricul Petre Popa, privind 
Enciclopedia Argeșului) care, punând cap la cap și 
sintetizând, după criterii științifice, tot ce s-a publicat (sau 
nu!, Ovidiu Moţ are, de pildă, o lucrare inedită despre 
viața mondenă din perioada interbelică) să realizeze, cât 
mai curând, Istoria de care ducem lipsă. Dar, optimişti din 
fire, credem că sub oblăduirea Clubului de istorie Armand 
Călinescu al Centrului Cultural Pitești, va fi îndeplinit și 
acest deziderat. Municipiul Câmpulung-Muscel are până 
și un manual (opţional, firește) privind istoria sa... lată un 
alt proiect, o altă provocare pentru tinerii noştri profesori 
de istorie! Şi ar mai fi, dacă avem un minim orgoliu local, 
să realizăm noi (nu bucureştenii) monografii despre 
Brătieni, despre Armand Călinescu și despre alte mari 
personalităţi politice, culturale și sportive locale. 

Inutil să insistăm pe necesitatea acestei istorii. 
Nescrisă, rămâne necunoscută. Și mă gândesc la elevii de 
azi care, mâine, vor ajunge să trăiască peste mări și ţăn, 
într-o lume tot mai globalizată, și care, inevitabil, vor 
spune că sunt de loc din Pitești și atât! 

În fine, dacă noi nu ne cunoaştem istoria, ce pretenţii să 
avem de la alţii să știe (câte ceva) despre Pitești?! 


i Frei Sa 
Pipe 
AV YURI: 


PF. 


. Di 


şi, A 

Manifestări oficiale. Atitudinea piteștenilor 





față de ocupaţia străină în secolul al XIX-lea 


Piteștiul, aflându-se la. întretăierea unor importante 
drumuri comerciale care făceau legătura dintre munte și șes, 
dintre estul și vestul Ţării Românești, dintre [ara 
Românească şi Transilvania (prin pasul Câineni și prin 
culoarul Rucăr — Bran), era punctul de tranzit pentru diverse 
personalităţi care călătoreau spre sau dinspre București, 
capitala ţării. De asemenea, aproape toţi domnitorii 
perioadei 1834-1914 au vizitat Piteștiul. 

În 1834 există dispoziţia prezidentului orășenesc 
referitoare la aniversarea zilei de naștere a domnitorului 
Alexandru Dimitrie Ghica (1834-1842), prin iluminarea 
caselor și a instituţiilor. Şi în anii 1836, 1837, 1838 sunt 
mărturii la Filialele Arhivelor Naţionale în fondul Primăriei 
Pitești, despre măsurile pe care le luau oficialitățile pentru 
sărbătorirea zilei domnului (iluminarea orașului, organizarea 
unei slujbe la Biserica Mavrodolu). 

Astfel, în 1839, Alexandru Dimitrie Ghica vizitează” 
Pitestiul şi şcoala condusă de Nicolae Simonide. 

Barbu Stirbei, noul domnitor al Ţării Românești, 
conform Convenţiei de la Balta Liman, din aprilie 1849, a 
vizitat şi el Piteștiul, în 1856. 

După cum se știe, în urma Războiului Crimeii (1853- 
1856) s-au creat condiţii externe favorabile unirii Moldovei 
şi Țării Românești. La 5 ianuarie 1859, Alexandru Ioan Cuza 
a fost ales domnitor al Moldovei, iar la 24 ianuarie 1859 și 
al Ţării Românești. Prin dubla alegere s-a înfăptuit Unirea 
Principatelor, unul dintre punctele fundamentale ale 
revoluţiei pașoptiste. 

Piteştenii au ales o delegaţie orășenească pentru a-l 
întâmpina şi felicita pe Alexandru loan Cuza cu ocazia 
sosirii lui în Bucureşti, la 7 februarie 1859. În același an, 
Alexandru loan Cuza vizita Piteștiul. De asemenea, 
oficialităţile s-au mobilizat pentru sărbătorirea în același an 
a zilei onomastice a lui Alexandru loan Cuza. 

După îndepărtarea lui Alexandru loan Cuza, în urma 
complotului organizat în noaptea de 10/11 februarie 1866, 
de „monstruoasa coaliţie”, a fost ales principe al României 
Filip de Flandra, frate al regelui Belgiei și, în urma refuzului 
acestuia, Carol | de Hohenzollern-Sigmaringen. Alegerea 
noului principe era pentru oficialităţile piteștene un nou 
prilej de sărbătoare. Astfel, la Primăria Pitești se păstrează 
nota prefectului județului Argeș, Pleșoianu, către primarul 
Piteștiului. În această notă se arată că „întâia aniversare a 
proclamării rezultatelor plebiscitului pentru alegerea 
prinţului Carol I în ziua de 8 aprilie, care este Și aniversarea 
naşterii lui Carol 1, reprezintă o îndoită sărbătoare şi trebuie 
sărbătorită cu toată solemnitatea”. Programul solemnităților 


începea la ora 10 dimineaţa cu un Te Deum organizat la 


Biserica Mavrodolu din Piteşti, la care erau invitate toate 
oficialităţile orașului și judeţului. După aceea, oficialitățile 

se deplasau la localul prefecturii, unde se organiza o 
recepţie. Pentru sărbătorirea domnitorului, toate localurile 
publice trebuiau să fie iluminate, astfel încât această 
aniversare să fie organizată „cu toată splendoarea care i se 
cuvine”. 

Primarul Piteştiului va organiza, după le Deum, 
defilarea armatei, iar în „pieţele cunoscute” s-au împărțit vin 
şi pâine săracilor din partea comunei. De asemenea, se 
interpretau în pieţe cântece naţionale. 

La nici un an de la venirea sa în ţară, Carol 1 va vizita 
Piteștiul de trei ori în cursul aceluiași an. Prima vizită a fost 
programată la 21 aprilie 1867 și a fost organizată de primar 
şi prefect „cu toate onorurile cuvenite”, „decorându-se 
localurile publice în modul cel mai splendid”. Oficialitățile 
se întrec în ordonanţe care prevăd: „crâșmarii și alți 
comercianți să-şi măture gunoaiele din fața prăvăliilor Și Să 
iasă la bariera podului Argeșului pentru a-l întâmpina pe 
Măria Sa”. Revizorul scolar dă ordin directorilor de școli de 
a-i aduna pe toți şcolarii „vineri dimineața pentru a-l 
întâmpina pe Domn”. 

Pentru aceste ceremonii s-au cheltuit 1.289 de lei, 
depășindu-se bugetul alocat cu 847 de lei. 

Sâmbătă, 26 august 1867, Măria Sa Carol | trecea prin 
oraș spre Slatina, spre a participa la Bâlciul Râurenilor şi 
trebuia întâmpinat la Pitești, după cum se arată într-o notă a 
prefectului. 

La 4 septembrie 1867, domnitorul se va înapoia la 
Bucureşti (luni-dimineața), va trece Oltul prin dreptul 
oraşului Râmnic și va fi primit în Pitești în casele lui lon 
Meculescu și trebuia bine primit. 





În 1890, Carol I participă la manevre militare în Piteşti 
Și în cinstea acestuia va fi organizată la primărie o „mare 
recepțiune”. Cu această ocazie, oficialitățile orașului sunt în 
mare fierbere: se decorează biroul primarului, cumpărându- 
se covoare și îmbrăcăminte pentru fotolii, se pavează străzi 
eic. j 
„Se observă grija autorităţilor de a se prezenta 
întotdeauna cât mai favorabil în faţa înaltelor oficialități, 
indiferent de schimbările politice care aveau loc. 


ATITUDINEA PITEȘTENILOR 
FAȚĂ DE OCUPAȚIA STRĂINĂ 
ÎN SECOLUL AL XIX-LEA 


După cum se ştie, anul 1834 însemna sfârșitul 
ocupației ruse din Principaiele Române, care începuse în 
1828 şi durase, așadar, şase ani. Cât a durat ocupaţia rusă, 
Principatele au fost unite și.administrate de un consul rus. 
Cel mai reprezentativ a fost Pavel Kiseleff, în timpul căruia 
a și început aplicarea Regulamentelor organice (iulie 1831 
în Ţara Românească şi ianuarie 1832 în Moldova). 
Regulamentele organice au fost primele corpuri de legi cu 
rol de constituție modernă pentru Principatele dunărene. 

Cu Regulamentele organice a început reorganizarea 
politică, adminstrativă, judecătorească, școlară, militară a 
Ţărilor Române. Consecințele aplicării Regulamentelor 
organice s-au reflectat și în istoria Piteștiului. Oraşul a fost 
reorganizat, alegându-se un „„magistrat”, a fost „împărțit în 
patru culori”, s-a înființat o şcoală națională și au fost 
stabilite sarcinile primarului. Paralel cu modernizarea, 
Piteștiul însă trebuia să recupereze cheltuielile făcute cu 
încartiruirea armatei ruse care a staționat în oraș. Anii 1634- 
1835 păstrează diferite cereri ale locuitorilor piteșteni de 
recuperare a banilor cheltuiţi pentru întreținerea armatei 
ruse, pentru rechizițiile făcute de aceasta și pentru chiria 
localurilor deţinute. 

În 1853-1856, orașul Pitești suportă ocupaţia 
austriacă, iar locuitorii orașului reclamă către Primărie 
distrugerile făcute de trupele austriece. 

Deşi prin Convenţia româno-rusă din 4 aprile 1877 
privind tranzitul trupelor ruse pe teritoriul românesc se 
stipula că aprovizionarea armatei ruse se va face prin plata 
tuturor produselor achiziționate de către statul rus, în 
realitate, conducerea rusă nu a respectat aceste clauze și nu 
au fost despăgubiţi proprietarii. De altfel, guvernul Rusiei 
nu a respectat nici prevederea referitoare la integritatea 
teritorială a României, anexând cele trei judeţe din sudul 
Basarabiei (Cahul, Bolgrad și Ismail), deși Convenţia 
prevedea că nu se va aduce nicio atingere teritoriului 
românesc. 

Astfel, în DIR, vol. V, „Răbzoiul de Independenţă”, 
documentul 654, emis în Pitești, la 6 august 1877, este un 
proces-verbal încheiat de primăria orașului Pitești în care se 
constată că piteșteanul Petre Popescu nu a primit încă banii, 
conform contractului încheiat, pentru casele sale închiriate 
armatelor ruse. Într-un alt document, același Petre Popescu 
reclamă chiria pentru casele sale din strada Poștei sau 

Șerban-Vodă „cu 33 de camere închiriate pe timp de şase 
luni cu prețul de 2.000 lei pentru spital și bagaje până la 31 
julie 1877 colonelului Clapca”. Colonelul rus nu-i plătise 
chiria și, în plus, proprietarul se alesese şi cu 15 geamuri 
sparte. 

Alte cereri de plată a chiriei sunt înregistrate în DIR 
astfel: 

- la 7 octombrie 1877, G. Simescu cere Primăriei să 
i se plătească chiria caselor care au fost ocupate de un spital 
militar rus (630 de paturi), stabilită la 600 de franci pe şase 
luni ȘI din care nu : s-a dat niciun ban; 

în data de 12 octombrie 1877, primăria Piteştiului 

comunică prefecturii Argeș numele proprietarilor care nu au 
primit chiria pentru spitalele militare ruse, în urma 
contractului cu colonelul Clapca. Proprietarii sunt Petrică 
Popescu, Tachi Hagi Nadaru, iar valoarea contractului era 
de 2.000 de lei pe șase luni. Camerele fuseseră eliberate la 
31 iulie 1877 şi nu fusese plătită chiria până în octombrie 
același an. La chirie se adăugau și stricăciunile în valoare de 
22,50 lei. Lui Tachi Hagi Nadaru „i-a dispărut și o masă 
mare de anin lustruită”, șapte geamuri mari și patru mici, 
pentru care cere 74 de lei. 

Proprietarii puseseră la dispoziția armatei ruse casele 
lor pe baza unei note a guvernului, emise la Bucureşti la 1] 
mai 1877: „ofițerilor ruşi să li se dea toate înlesnirile și 
ajutorul, fiind bine înțeles că ceea ce va ridica are să 
plătească prin buna învoială, după preţurile din localitate”. 

Probabil că în memoria colectivă a locuitorilor 
Piteştiului se păstrează amintirile despre o altă perioadă a 
încartiruirilor trupelor ruseşti (1828-1834) și piteştenii erau 
reticenţi față de armata rusă, chiar dacă raporturile politice 
cu Rusia se schimbaseră. Între 1828 și 1834 trupele rusești 
erau trupe de ocupaţie a Ţării Românești, Rusia fiind „ţară 
protectoare” şi dorind anexarea celor două principate 
dunărene. La 8 mai 1877, guvernul lon C. Brătianu 
proclamase independența României de sub suzeranitate 
otomană, dar independenţa nu fusese încă recunoscută pe 
plan internaţional de nicio putere și, deci, nici de Rusia, care 
avea propriile sale planuri referitoare la teritoriile 
principatelor. 

Este de înţeles astfel reticenţa locuitorilor Piteştiului și 
a oficialităților faţă de trupele ruse şi față de aplicarea 
imediată a ordinului din 1! mai 1877. În acest sens, în DIR 
se păstrează documentul 1277, emis în Bucureşti, la 11 iunie 
1877, prin care baronul Stuart îi roagă pe Mihail 
Kogălniceanu (ministru al Afacerilor Străine) să intervină ca 
autorităţile din Piteşti să înlesnească instalarea unui spital 
militar rus în oraș (spitalul militar cu nr. 55). Se arată în 
document: „prefectul oraşului, cât și primarul nu au 
consimţit la această cerere şi au refuzat net să ușureze 
încheierea de contracte cu proprietarii imobilelor ce ar dori 
să închirieze”. Această neîncredere a autorităților locale se 
va dovedi îndreptățită, pentru că autorităţile ruse „au nitat” 
să plătească, „grăbindu-se” spre fronturile din sudul 
Dunării. Dovada că ruşii nu-și îndeplineau obligaţiile 
asumate o constituie reclamaţiile piteştenilor înșelaţi din 
toamna lui 1877. 

Forme de exploatare în orașul Pitești, 
1916-1918 


În preajma războiului, Piteștiul era un oraş cosmopolit, 
cu o populație formată din români, evrei, turci, greci, în 
număr total de 19.722, conform unor date statistice oferite 
de serviciul sanitar din 1915 !. Aceștia erau orășeni propriu- 
zis şi săteni din cătunele alipite de oraș și din mahalalele 
mărginașe: Niculcești, Cloşenești, Papucești, Turcești, 
Lacul Smeurei. În oraș existau 3.104 case din care 1.033 în 
bune condiţii igienice, 1.703 mediocre, 368 insalubre. 

Întrucât de la începutul războiului și pe perioada 
ocupaţiei, registrele civile nu s-au mai ținut, ori înscrierile s- -au 
făcut de persoane străine și neavizate, nu mai există o 
situaţie clară a populaţiei din Pitești până după război. În 
anul 1918 au fost înregistraţi 14.100 de români și 764 de 
israeliți. Pierderile umane provocate de război nu au putut fi 
acoperite până în 1930, când numărul de locuitori a ajuns la 
19.532, mai puţin chiar faţă de 1915 *. 

Încă din primele zile ale regimului de ocupaţie 
militară, locuitorii orașului au suportat vexaţiunile și 
abuzurile soldaților germani, care s-au purtat cu brutalitate, 
sporind nemulțumirile civililor. Magazinele erau sparte şi 
jefuite, subofiţerii de poliţie delegaţi cu menținerea ordinii 
erau bătuți dacă-i surprindeau pe soldaţi furând. Așa s-a 
întâmplat mai multor subofițeri, amintindu-l pe sergentul de 
stradă Fulga Ion, care a surprins trei soldați germani 
spărgând un magazin de încălțăminte și furând zeci de 
perechi. Pentru faptul că a vrut să intervină, a fost bătut de 
aceștia?, sau cazul sergentului de stradă Toroipan Filip, bătut 
de un militar necunoscut la Cazinoul ofițeresc, fără motiv. 
Multe prăvălii au fost sparte și jefuite de trupele de ocupație, 
mobilier distrus, cârciumari bătuţi de soldaţi beţi, focuri de 
armă trase în toiul nopţii, toate provocând nemulțumiri 
proprietarilor care se adresează Primăriei, cerând 
despăgubiri. 

Una dintre -formele de exploatare ale ocupanților 
asupra populaţiei civile a fost aceea a rechizițiilor care au 
sărăcit populaţia, aducând-o în cea mai cumplită mizerie. 


Rechiziţiile numeroase erau dispuse de Comandatura 
de Etapă primăriilor și aduse la îndeplinire de către Poliție. 
Era rechiziţionat aproape tot: mobilă pentru locuinţele 
trupelor de ocupaţie, paturi, lenjerii, covoare, cearșafuri, 
cămăși, indispensabili, pantaloni, căciuli, cojoace, obiecte 
de alamă și aramă, brichete sau orice instrument care 
produce scântei etc. O parte a acestor produse erau destinate 
prizonierilor de război”. 

Imobilele fuseseră rechiziţionate de la proprietari 
pentru a servi intereselor ocupanților, găzduind în cea mai 
mare parte efectivele germane. Proprietarii erau înghesuiți în 
una sau două camere, în condiţiile în care nu mai aveau și O 
altă locuinţă. Nu primeau niciun fel de chirie și, în plus, 
Primăria era obligată să asigure întreținerea tuturor 

imobilelor rechiziţionate de germani, inclusiv cu lemne de 
foc. Locuitorii nemulțumiți de modul în care erau folosite 
casele lor solicitau plata unei chirii și efectuarea de reparații 
a acestora ca urmare a stricăciunilor provocate de: noii 
locatari. Cererile de plată a unor chirii sunt respinse pe 
motiv. că sarcinile ocupației apasă cc 4 şi pe 
particulari și pe comună. 

Rechiziţionarea obiectelor de alamă, aramă și bronz îi 
interesa extrem de mult pe germaii, dând dispoziţii de 
înlocuire a obiectelor casnice din aceste materiale cu 
obiecte de lemn presat și vase emailate“. i 

Urmărind să rechiziţioneze o cantitate cât mai mare de 
aramă, autorităţile germane vroiau să ia tabla cu care era 
acoperită Biserica Domnească din Curtea de Argeş. A fost 
nevoie de intervenţia ministrului de externe din Guvernul 
Marghiloman pentru a cruța acoperișul de tablă al Bisericii, 
autorităţile române au predat în schimb 2.000 kg de aramă 
colectată din Moldova”. 

Era rechiziționată întreaga cantitate de piele găsită de 
germani, fiind folosită pentru încălțămintea de tront a 
soldaţilor, pentru curele, harnașamente. În schimbul 
acesteia, erau aduşi din Germania înlocuitori de 
încălțăminte, pentru nevoile populaţiei, opinci cu talpă de 
lemn la şase lei perechea!. Pielea fusese unul din produsele 
rechiziționate și de autoritățile române în 1916, în timpul 
pregătirilor de război. Au fost rechiziționate atunci piei 
sărate sau materiale necesare harnașamentului și 
încălțămintei pentru armată. 

Materialele textile au fost de asemenea rechiziționate 
de către germani, oferind înlocuitori de stofă, la 15 lei 
metrul. Dispoziţiile privind materialele de înlocuire au fost 
înaintate tuturor primăriilor pentru a întocmi. tabele cu 
cantităţile necesare de stofă şi numărul de opinci!!. Pentru 
produsele rechiziționate, cetățenii primeau din partea 
poliției bonuri de rechiziții sau se „plăteau sume modice 
pentru resturile de lână sau cauciuc achiziţionate, sumele 
fiind de 8 bani pentru lână și 30 de bani pentru cauciuc. 

La prima vedere ar părea că rechiziţiile se făceau de 
bună voie, după cum sunt unele dispoziții date de germani. 
Obiectele destinate prizonierilor de război nu puteau fi luate 
de către comisia de rechiziţii decât cu acordul cetățeanului. 

Un interes aparte îl prezentau produsele cu conținut 
mare de grăsimi: alunele pentru care se ofereau 60 lei/kg, 
ascunderea sau însușirea lor se pedepsea cu închisoarea până 
la șase luni sau amendă până la 3.000 de lei. Se puteau aplica 
însă şi ambele pedepse. Populaţia mai era nevoită să dea 
fructe de jir la 70 de lei/kg, ghindă cu 13lei/kg castane cu 
1] lei/kg, seminţe de dovleac sau sâmburi de pepene la 28 de 
lei/kg”. 

Porumbul rechiziționat era desembrionat prin tăierea 
colțului alb ce se făcea la Moara Asan din București și 


folosirea lui la producerea de ulei necesar fabricării a 2.000 


de kg de margarină zilnic, expediată apoi în Germania. La 
100 de kg boabe de porumb măcinat se dădeau 80 de kg de 
mălai lipsit de calităţile sale calorice în urma 
desembrionării. 

În toamna anului 1917 rechiziţiile s-au înmulțit atât de 
rău, încât populaţia nu mai face față, locuinţele sunt sleite de 
bunuri, iar oamenii: sunt exasperați pentru că pur și simplu 
nu mai au ce să dea. Printr-un raport al Poliţiei din 7 
octombrie 1917 se solicita limitarea sau desfiiţarea acestora. 
Într-un alt raport al Poliţiei se făcea cunoscută lipsa de pâine, 
iar lumea țipa de foame pe străzi. 

În comunele limitrofe orașului — Oarja, Prundu, Bradu, 
Găvana -— au fost inventariate păsările și alte animale, 
impunându-le sătenilor să furnizeze zilnic anumite cantități 
de lapte și de carne și un anumit număr de ouă trupelor de 
ocupație și numai după ce-și achitau aceste obligații, dacă 
mai rămânea ceva, puteau să vândă pe piaţă. Comandatura 
de Etapă 272 se alimenta astfel numai pe seama 
gospodăriilor țărănești, distribuirea de alimente soldaţilor se 
făcea pe baza unor tabele de aprovizionare speciale numite 
Kniegsverpflegungsgebuhrentabelle cu cantităţi valabile 'pe 
perioade determinate. Militarii îşi sporeau însă rațiile prin 
abuzuri săvârșite asupra populaţiei, de multe ori luând chiar 
și produsele destinate comunei pe care sătenii din 
împrejurimi le aduceau pentru a fi distribuite civililor, în 
special laptele și ouăle.” 

Volumul mare de produse agroalimentare obținut de 
germani în țara noastră era utilizat pentru întreținerea 
efectivelor militare străine aflate în teritoriul ocupat, 
majoritatea produselor erau destinate exportului. Cele mai 
multe produse alimentare reveneau Germaniei: untul și 
untura le reveneau în raport de 8:2 cu Austro-Ungaria; 
vitele vii, carnea și produsele din carne, în raport, de 6:2; 
toată cantitatea de ouă revenea Germaniei; oleaginoasele îi 
reveneau într-un raport la fel de mare. 

Prin ordinul de zi numărul 172 din 3 martie 1917 dat 
de Mackensen, militarii aveau voie să ia la plecarea în 
concediu o cantitate de 25 kg de alimente sau să trimită 
familiilor lădiţe cu alimente în greutate de 10 kg. Numărul 
de lădiţe pe care îl putea trimite un soldat era nelimitat. 
Pachetele expediate nu au fost înregistrate în statisticile 
oficiale ale autorităţilor militare”. 

Populaţia civilă ajunsese însă la limita subzistenţei, 
toate produsele alimentare sunt raționalizate: pâinea, carnea, 
zahărul, făina, mălaiul. Comandatura de Etapă dădea 
bonurile pentru produsele raţionalizate'“. Erau lăsate libere 
în comerţ următoarele alimente: legumele (varză proaspătă 
și murată, ceapă, cartofi, fructe, prune uscate); grăsimea, 
untura de porc topită, laptele, smântâna, untul, brânza ȘI 
ouăle numai după ce predau Comandaturii germane 
cantitatea fixată pe săptămână (îndeplinirea îndatoririlor)". 

Raţia unui soldat german pe zi era de 500 g de pâine, 
200 g de carne timp de 6 zile pe săptămână, 20 g de untură, 

100 g marmeladă, 25 g zahăr, 1.200 g legume proaspete, sau 
echivalentul acestora în legume deshidratate, 30 g tutun, 200 
ml rom. Raţia pe cartelă pentru un civil pe săptămână era în 
luna noiembrie a anului 1917 de 3.080 g pâine, adică 440 g 
zilnic, 100 g carne, 750 g fasole sau mazăre, iar uneori nu 
erau respectate nici aceste cantități. 

Se pare că minunatul oraş de dinainte de război nu mai 
exista decât în amintiri, pentru că deputatul Gr. T. Coandă, 
care era şi membru al Comisiunii Orășenești, împreună cu 
pastorul Gustav Muller, au mers la București pentru a 
solicita ajutoare și bani pentru oraș. Acesta îl descrie ca fiind 
într-o mizerie îngrozitoare, foametea cumplită, două femei 
şi cinci copii refugiaţi într-o singură odae din cauza lipsei 
de combustibil şi nu au avut decât puţin mălai de Crăciun 
pentru a se sustine". Lipsa de ban făcea ca orașul să nu 
poată să se descurce şi să împlinească sarcinile impuse de un 
regim dur de ocupaţie. 


Note 

SCHIMBĂRILE VIEȚII COTIDIENE DATORATE 
__ ÎNCEPUTULUI CELUI DE-AL DOILEA 
RĂZBOI MONDIAL (ianuarie 1940 - iunie 1941) 


De la 1 septembrie 1939, începutul celui de-Al Doilea 
Război Mondial, și până la intrarea României în război - 22 
iunie 1941, viaţa cotidiană a orașului este marcată de 
concentrări, primirea refugiaților cehi și polonezi, pierderile 
teritoriale românești și primirea refugiaților din Basarabia, 
Bucovina de Nord, ținutul Herţei și Transilvania, 
schimbarea regimului de autoritate monarhică și înlocuirea 
lui cu regimul Antonescu - naţional legionar, intrarea 
românilor în sfera de influență a Germaniei naziste, 
culminând cu intrarea României în război pentru eliberarea 
teritoriilor cedate Rusiei Sovietice în vara lui 1940. Toate 
aceste evenimente au marcat profund viaţa socială, culturală, 
economică, religioasă a piteștenilor, care au din ce în ce mai 
multe probleme, sunt tot mai săraci, li se cere să lucreze mai 
mult, unii sunt concentrați - în timp ce soțiile și copiii 
acestora nu au ce pune pe masă - alţii ajung la azil, sau 
trăiesc în condiţii insalubre, iar peste toate acestea mai vine 
şi un cutremur care face multe clădiri improprii folosirii, 
devenind pericol public. Citind documentele acestor ani, 
sigur cele oficiale, ne dăm seama că ele nu mai sunt pline de 
entuziasmul anterior, piteștenii fiind puşi în fața unor 
schimbări pe care nu le înțeleg dar le simt dureros, fie în plan 
economico-social, politic, sau naţional - politica de 
românizare, pierderile teritoriale nu sunt înțelese, sunt 
percepute ca niște boli incurabile ce-i șochează, nu mai știu 
bine cine sunt, ce vor, sistemul lor de valori este dat peste 
cap, autorităţile locale nu fac altceva decât să aplice politica 
de la centru. O serie întreagă de legi şi ordine care 
reglementează prețurile pentru a combate specula, cenzura 
regimului de autoritate monarhică și propaganda organizată 
de acesta, apoi înlocuirea lui cu un alt regim dictatorial, au 
influenţat serios și chiar dureros cetăţenii orașului. 


VIATA SOCIAL-RELIGIOASĂ 


Anul 1940 debutează la Pitești într-un mod devenit 
tradiție, cu o invitaţie din partea prefectului, în ziua de] 
ianuarie, la un Te Deum, la orele 11 dimineața, la Catedrala 
„St. Gheorghe”, unde sunt prezente oficialităţile locale, iar 
slujba este oficiată chiar de P.S.S. Grigorie, Episcopul 
Argeșului. Funcţionarii poartă uniforma F.R.N. Următoarea 
mare sărbătoare pentru creștini în general și pentru piteșteni 
în special este Botezul Domnului, slujba având loc la 
Biserica „Sf. Vineri”, de unde procesiunea, la care participă 
sute de credincioși, parcurge străzile „Sf. Vineri” și „Viilor” 
până la Podul râului Argeș, unde se face sfinţirea apelor. 
Observăm că viaţă cotidiană se desfăşoară în jurul sfintei 
biserici, românul de rând trăind de la o sărbătoare la alta, 
având drept sprijin cei doi poli: autoritatea mundană și cea 
divină.! 

O altă sărbătoare de mare importanţă este cea din 24 
ianuarie, pentru care s-a dispus ca autoritățile și școlile să fie 
închise, să se arboreze drapele, să se ţină un Te Deum, și 
fiecare organizaţie să-și prezinte serbările închinate acestei 
măreţe zile. Cum suntem în plin regim de autoritate 
monarhică al lui Carol al II-lea, este sărbătorită și ziua de 27 
februarie, așa-numita zi a Constituţiei, în cinstea căreia se țin 
discursuri, serbări, slujbe religioase, la care participă 
membrii E.R.N., Partidul Monarhului, Garda Naţională.” 

Cea mai mare sărbătoare a creștinilor piteșteni este cea 
a Învierii Domnului. Săptămâna Patimilor este trăită de 
credincioşi în pioșenie, post și rugăciune. Demne de 
menţionat sunt ţinutele autorităților care participă la 
Prohodul de Vineri 26 aprilie, ora 19,30, şi la slujba Sfintei 
Învieri de Sâmbătă 27 aprilie, ora 24. La acestea iau parte și 
autorităţi militare şi civile. Pentru militari, ținuta de vineri 
este ținuta 6 kaki, veston, pantaloni, cizme negre, centura de 
piele, sabie, mănuși roşii, şapcă, decoraţii fără cordon. 
Pentru autoritățile civile, ținuta de vineri o formează 
uniforma, centura de piele, mănuși maron, cămașa și 
cravata, decoraţii şi mari cruci fără cordon. Sâmbăta, ținuta 
pentru militari este constituită din 6 kaki, veston, pantaloni, 
cizme negre, centură de piele, sabie, mănuși roșii, șapcă, 
decoraţii, mari cruci şi cordon. Reprezentanţii autorităților 
civile vor purta uniforma de ceremonie, decoraţii, 
comandori și mari cruci cu cordon.* Miercuri 24 aprilie, ora 
20, se ia vacanţa pentru Sfintele Paști, până miercuri l mai, 
ora 15. 

Ziua de Imai este sărbătorită și ea cu un Te Deum la 
care paricipă Organizaţia „Muncă și Voie Bună, 
reprezentanţii industriei și ai comerțului, reprezentanții 
breslejor, Camera de Muncă şi Casa de Asigurări, autorități 
civile şi militare, clerul, corpul didactic, poliţie, Straja Ţării, 
formaţiuni muncitorești cu steagurile organizației M.V.B., 
cu steaguri tricolore. 

Participanţii pot viziona filme, teatre sau pot merge la 
serbări câmpenești.* Cum de ziua naţională - 10 mai - exista 
obiceiul retragerii cu torţe, primăria cumpără 60 de torţe și 
dublează suma de 3.072 de lei pentru organizarea recepţiei 
din ziua respectivă. Pentru această zi, toate edificiile publice 
și clădirile particulare sunt pavoazate și ornate cu drapele, cu 
lumini și cu fotografiile M. S. Regelui Carol al II-lea și 
Marelui Voievod de Alba Iulia, Mihai. Sărbătorirea zilei de 
10 Mai se face prin oficierea Unui Te Deum la Catedrală, o 
recepție la Prefectură, serbări ale organizaţiilor de Stoluri ale 
şcolilor primare şi secundare de băieţi și fete ce se ţin la Sala 
Teatrului începând cu ora 16, după care urmează retragerea 
cu torţe la ora 2]. Așa cum ne-am obișnuit, la această 

sărbătoare naţională sunt prezente diverse organizaţii Și 
asociaţii, cum sunt Cultul Eroilor, Straja Tăni, Garda 
Naţională, dar și autorităţi civile și militare, reprezentanții 
clerului, cadre didactice.” 

6 iunie este Ziua Înălţării Domnului, dar și Ziua 
Eroilor, sărbătorită în fiecare an cu gândul la cei care și-au 
dat viaţa pentru patrie, dar mai ales la cei care au realizat 
România Mare. Cetăţenii care au eroi în familie sunt 
pătrunşi de semnificaţia aceste: zile şi participă cu mare 
dăruire la toate manifestaţiile dedicate eroilor neamului. 

.De organizarea acestei sărbători se ocupă Cultul 
Eroilor. Programul acestei zile începe la ora 10, în Grădina 
Publică, prin intonarea Imnului Regal, urmată de un serviciu 
religios. 

La această ceremonie participă armata, clerul, 
autorități, funcționari, clerul de celelalte rituri, corpul 
profesoral, societăţile și așezămintele culturale, ofițeri de 
rezervă, societăţile de veterani, invalizi, văduve de război, 
foști luptători. Procesiunea parcurge Bulevardul Ferdinand, 
Strada Aurora, Strada Smeurei, ajungând la cimitirul eroilor, 
în ordinea următoare: toate societățile cu drapele, clerul de 
toate riturile şi corul bisericesc, autoritățile civile și militare, 
muzica și armata. Pe tot parcursul drumului muzica și 
corurile intonează imnuri patriotice şi religioase. În faţa 
mormintelor, după o scurtă slujbă religioasă, ia cuvântul un 
reprezentant al armatei, după care se depun buchete de flori 
pe morminte. Fanfara militară cântă în grădina publică, iar la 
ora 21 are loc retragerea cu torţe. De menţionat că pentru 
funcţionarii publici uniforma FE.R.N. este obligatorie.” Aş 
putea spune că sărbătorile anului 1940 dedicate diferitelor 
zile în care au avut loc anumite evenimente se încheie la 





Pitești cu cea din 8 iunic, după care pierderile teritoriale vor 
distruge buna dispoziţie şi cheful autorităţilor de a 
manifesta. Instaurarea noului regim condus de Antonescu va 
determina unele schimbări în modul de organizare sau de 
manifestare cu diferite ocazii, mai ales după intrarea noastră 
în război. Am observat, însă, o participare activă a clerului 
la viaţa cetăţii, o implicare a bisericii în susținerea și 
ajutorarea familiilor care aveau soţi concentrați sau, mai 
târziu, mobilizați. 


VIAȚA CULTURAL-ARTISTICĂ 


Viaţa oraşului curge mai departe scriind istorie, fiecare 
instituţie, fiecare asociaţie sau organizație trăind și 
adaptându-se acestor timpuri. Astfel, unitatea școlară în care 
astăzi îmi desfăşor activitatea, „Liceul de Fete Mihail și 
Sevastiţa Vasilescu”, este preocupată de ridicarea 
construcţiilor necesare, cum ar fi zece săli de clasă, cinci 
dormitoare, două cancelarii, o bucătărie, două săli 
sufragerie, o cămară, o sală de gimnastică, două laboratoare, 
un cabinet medical, o cameră specială, ce vor fi funcționale 
toate în anul școlar 1943-1944. Biblioteca școlii va număra 
în această perioadă 1.486 de volume, în valoare de 90.681 
lei.” Taxele școlare şi cele pentru internat erau foarte mari, 
astfel că învăţământul secundar era limitat doar la cei care 
proveneau din familii avute sau puţinii care obțineau burse 
de merit. Condiţia materială atât a cadrelor didactice, cât și 
a personalului administrativ, devenea din ce în ce mai grea, 
cu salarii mici trebuia să facă faţă nevoilor familiale 
determinate de creșterea exagerată a prețurilor din această 
perioadă, mai ales la produsele de strictă necesitate. Procesul 
de învățământ nu a fost lezat prin acţiunile de mobilizări, 

concentrări, deoarece corpul profesoral era compus în 
majoritate din femei, documentele de arhivă arătând aceasta, 
dar și faptul că profesoarele acestei şcoli au desfăşurat ore 
suplimentare la Liceul Teoretic „I.C. Brătianu” şi Liceul 
Comercial de băieţi, unde profesorii fuseseră mobilizați. 


Vom găsi aici şi eleve refugiate din teritoriile pierdute, astfel : 


că în 1941 erau 71 de eleve venite din Transilvania, cărora li 
se asigura întreținerea și continuarea studiilor. De asemenea, 

şcoala va adăposti și colonia studentelor refugiate.* În anul 
școlar 1940-1941 avem un număr de 497 de eleve care 
frecventează această şcoală, din care 302 erau fiice de 
intelectuali, 77 - de comercianți, 24 - de meseriași, 44 - de 
plugari şi 50 - de alte meserii. Din oraș proveneau 244, deci 
mai puţin de jumătate, 129 veneau din Judeţ, restul fiind 
refugiate. Observăm că și în această perioadă elementul 
intelectual predomină, urmat de elementul negustoresc, în 
ceea ce priveşte profesia părinţilor.” În cadrul liceului 
funcţionează din 1936 Societatea „Elevelor Crucea Roşie a 
Tinerimii” şi este în curs de organizare și Asociaţia 
Absolventelor de Liceu." Pe lângă liceul de fete, își continuă 
activitatea Liceul Teoretic de Băieți „I.C. Brătianu”, Liceul 
Industrial de Băieți, Liceul Industrial de Fete, Liceul 
Comercial de Băieți, Școala Normală de Învăţătoare, Şcoala 
de Industrie Casnică, şi, bineînţeles, cele șase școli primare. 
De asemenea, trebuie menţionată existența Școlii de 
Artilerie „Regele Carol I” și inaugurarea pe 15 decembrie 
1940 a Şcolii de condocători auto, care are sediul în strada 
Libertăţii nr. 64, în faţa podului C.F.R." Viaţa culturală a 
oraşului este trăită şi cu ajutorul Ateneului „lonescu-Gion”, 
înfiinţat în 1928, proprietate particulară, care este compus 
din Muzeul Etnografic al Judeţului Argeș și Biblioteca 
Populară, care au 21.000 de vizitatori din 1930 până în 
august 1940, vizitele fiind organizate în zilele de luni Şt JOi, 

între orele 4,30 şi 7.2 Orașul are și săli de spectacol, 

respectiv: cinematograful „Aquila”, al cărui proprietar este 
Constantin Mircea; cinematograful „Lux”, proprietar 
Haralambie Fleru; cinematograful „Modern”, proprietar Gh. 
Gal; și bineînţeles Teatrul Comunal, al cărui proprietar este 
comuna urbană Piteşti, dar care nu are o trupă permanentă." 
Asta nu înseamnă însă că nu sunt spectacole, sunt foarte 
multe trupe care vin din Bucureşti, sunt serbări dedicate 
zilelor naţionale, sărbătorilor, sala este închiriată sau 
acordată gratuit, după caz, celor care organizează baluri, 
multe din acestea fiind baluri de caritate. "Trupele de teatru 
din Bucureşti își fac apariţia încă din ianuarie, când sunt 
prezenţi Vasiliu-Birlic, Marieta Sadova; în februarie Teatrul 


„Spiridon”, cu Titanic-vals; în martie avem turneul teatrului 
Religios din Bucureşti, cu piesa „Maica Precista”, turneul 


Marioarei Zimniceanu, Teatrul „Regina Maria”, Ion 
Manolescu, cu piesa „Moartea Civilă”, un spectacol ținut de 
Mia Braia şi Petre Alexandru; în aprilie vin în Piteşti 
Teatrul „Cărăbuş”, Teatrul de Comedie București, în mai 
avem o şezătoare literară dată de Ionel Teodoreanu; în 
decembrie vine Teatrul Naţional București. cu spectacolul 
„Femeia Cezarului”; turneul lui Lică Teodorescu, cu piesele 
“Slutul” « şi „Barbu Lăutaru”. Sala teatrului este folosită de 
Straja Țării care în 24 ianuarie, la ora 16, ţine o serbare la 

care participă școlile secundare de băieţi și de fete; în martie 
este o serbare a Legiunilor de Străjeri din Argeș și 
bineînţeles la fiecare alte asemenea serbări, la fiecare 
sărbătoare importantă; teatrul „Muncă și Voie. Bună” are 
două reprezentații în luna februarie, o altă reprezentație, în 
aprilie, precum și în restul anului. Evenimentele din vara lui 


1940 aduc mari schimbări şi în viaţa artistică, nu mai avem... 


Straja Țării, după ce la 14 septembrie este constituit un nou 
guvern, în care  Internele şi Externele sunt încredințate 
legionarilor și într-un decret regal România este proclamată 
stat naţional-legionar, avem Frăţiile de Cruce și cuiburi 
legionare în școli; nu mai avem „Teatrul Muncă şi .Voie 
Bună”, dar avem teatrul „Luptă și Lumină” din Ministerul 
Muncii, nimic nu se pierde, totul se transformă! Studiind 
documentele din fondul primăriei, observăm că și culoarea 
hârtiei pe care o folosesc funcţionarii nu mai este roșie, este 
verde, culoarea legionarilor! O cerere a Asociaţiei 
Profesorilor Secundari adresată primăriei pentru a i se pune 
la dispoziţie sala teatrului, pentru serbarea de Crăciun, se 
încheie cu următorul rând: trăiască Legiunea și Căpitanul! 
Este deci înlocuită vechea formulă Sănătate! Schimbarea 
domnilor - bucuria nebunilor! Ziua de 1 Decembrie este 
marcată prin Serbarea Transilvaniei, precum și o conferință 
ținută de directorul general al teatrelor. Sala teatrului este 
pusă și la dispoziţia Direcţiei Teatrului „Luptă și lumină” 
din Ministerul Muncii, pentru un spectacol pentru 1 
Decembrie. 


Pe 17 decembrie, Liceul Industrial de băieți primește 
sala gratuit pentru Serbarea de Crăciun și pentru Ajutorul 
Legionar, iar Subinspectoratul Muncii Piteşti -are Serbarea 
pomului de Crăciun pe 22 decembrie, dimineaţă, pentru ca 
după-amiază să se țină serbarea de Crăciun de către Scoala 
de Ofiţeri de Artilerie Regele Carol 1. Este demn de remarcat 
faptul că toate aceste serbări dedicate Naşterii Domnului 
aveau și un scop nobil, de a aduce daruri celor săraci, de a-i 
bucura puţin pe cei defavorizați. Începutul anului 1941 
aduce la Piteşti, pe lângă spectacolul teatrului Luptă Și 
Lumină din 1 ianuarie, și teatrul Nataliţa Pavelescu, turneul 
lui Ion Manolescu - piesa Strigoii, Teatrul Naţional 
București cu piesa Faust, turneul lui N. Kirițescu, turneul 
teatrului Regina Maria şi altele." În februarie, la Teatru are 
loc balul poliţiei locale, în aprilie un matineu dansant al 
Crucii Roşii, în mai are loc o conferință a generalului Virgil 
Economu, având ca temă Victoria Germană din Vest. Liceul 
Teoretic I.C. Brătianu dă o serbare cu caracter cultural, pe 20 
mai, jumătate din bani mergând la familiile celor 
concentrați, iar jumătate, la cantina școlară. În acelaşi mod 
este organizată o serbare național-culturală și de Școala de 
Ofiţeri de Artilerie. La toate acestea se adaugă turneele 
marilor teatre din București ce au loc în fiecare an, sala 
teatrului fiind foarte solicitată.!* Primăria se ocupă în 
continuare de susținerea materială a învățământului, 
beneficiind, este adevărat, şi de o anumită susținere din 
partea unor firme, personalități. Astfel, Mișu Predescu, 
măcelar al orașului, furnizează în ziua de 14 februarie 1940, 

cantinei școlare a primăriei, 392,800 kg carne de vacă, din 
calitatea a doua, iar în martie, alte 315,200 kg. Doamna 
colonel Maria Cameniţă dăruiește cantinei 46 kg de porc, 
marmelada este primită de la rezidența regală, articole 


coloniale sunt furnizate de Magazinul de coloniale Gh. 


Steriade et Al. Diaconescu. Primăria plăteşte chiria doamnei 
directoare Teodosia Păunescu, de la Școala primară de fete 
nr. 3, pe semestrul 1 aprilie - ] octombrie 1940, la fel pentru 
Elisabeta Frigură, directoarea școlii de aplicație de pe lângă 
școala normală de fete. Școala primară de fete nr. -] 
„Nicolopol” şi Școala Primară de Băieți nr. 2 au nevoie de 
reparaţii, de aceea sunt organizate licitații publice pentru 
executarea acestora. În ceea ce priveşte învățământul 
preşcolar, este închiriat de la Societatea Preoţilor FRĂŢIA 
un apartament pentru Școala Grădiniţa de copii „Frăția”, 
inclusiv locuinţa pentru directoarea școlii. Comitetul Școlar 
Comunal primește o subvenție de 100 000 de lei la 30 mai 
1940.'* „Frăţia” era o societate cultural-filantropică şi avea 
sediul principal la Curtea de Argeș, având două secţiuni la 
Piteşti și Slatina. Această societate a publicat și revista 
„Păstorul Ortodox” și a condus și două internate de elevi la 
Piteşti, elevi de curs primar și secundar. La 23 septembrie 
1940, în localul cazinoului se reînființează cantina școlară 
care hrăneşte 90% din copiii concentraților."” Cutremurul din 
noaptea de 9 spre 10 noiembrie a provocat pagube tuturor 
clădirilor aflate într-o stare mai puțin bună, astfel că toate 
şcolile primare, mai puțin Școala de Băieți nr. 1, sunt închise 
în 18 noiembrie, pentru reparaţii. Liceul de Băieți este închis 
și el pentru două zile, clădirea veche a Liceului Comerial 
este evacuată, cursurile ţinându-se în clădirea nouă; Liceul 
Industrial de Băieți poate ţine cursuri doar în sălile de studiu, 
nu și în ateliere, iar Gimnaziul de Fete este închis 24 de ore 
pentru revizuire. Internatul Liceului de Fete este mutat, 

localul Primăriei este şi el afectat, cinematograful „Modern” 
nu mai poate funcţiona, iar la Cinematograful „Lux”, etajul 
trebuie evacuat. Sunt dărâmate foarte multe imobile 
particulare ce prezentau un real pericol, se fac reparaţii și la 
biserica „Sf. loan”. Se spune că o nenorocire nu vine 
niciodată singură! lată că pe lângă pierderile teritoriale și 
iminenţa războiului, am fost loviți și de un foarte mare 
cutremur, probabil cel mai mare de până acum." 


(va urma) 


Note 


1 Arhivele Naţionale Istorice Centrale, Direcţia Judeţeană a 

Aspecte privind alegerile 
din 19 noiembrie 1946 în Pitești 


La 6 martie 1946, prin presiunile sovieticilor, s-a 
constituit la București primul guvern de “largă concentrare 
democratică” condus de dr. Petru Groza, în felul acesta 
comuniștii făcând primul pas important spre preluarea 
puterii totale în România. Impunerea prin forţă a guvernului 
Groza a determinat protestul partidelor de opoziție. În acest 
sens, luliu Maniu, liderul Partidului Naţional “Ţărănesc, 
adresa conducătorilor celor trei mari puteri, S.U.A, Marea 
Britanie și U.R.S.S., întruniţi în cadrul Conferinţei de la 
Potsdam (17 iulie-2 august 1945), un mesaj prin care solicita 
sprijinul în vederea constituirii în România a unui guvern 
reprezentativ, format din toate forţele politice, guvern care 
trebuia să prezideze alegerile libere. Semnificativ pentru 
modul în care se vor desfășura aceste alegeri în România, și 
nu numai, este următorul eveniment petrecut la Conferinţa 
de la Potsdam. Preşedintele american, Harry Truman, într-o 
discuție cu dictatorul sovietic I.V. Stalin, s-a referit la 
neaplicarea Declaraţiei de la Yalta în state precum România, 
Ungaria sau Bulgaria, privind desfăşurarea de alegeri libere. 


Răspunsul lui Stalin l-a lăsat fără replică pe american: „Un 


guvern ales, în oricare din aceste ţări, va fi un guvern 
antisovietic, ceea ce eu nu pot accepta.! Nerecunoașterea 
guvernului procomunist de la București de către puterile 
occidentale a fost rezolvată prin includerea a câte unui 
reprezentant al P.N.Ț. (Emil Haţieganu) și P.N.L. (Mihail 
Romniceanu), ca miniştri fără portofoliu. La 8 ianuarie 
1946, guvernul anunţa prin Declaraţia dată că se angaja să 
efectueze alegeri libere. Pe acest fond, reprezentanții S.U.A. 
şi ai Marii Britanii la Bucureşti au anunțat printr-o notă 
comună că vor recunoaşte guvernul condus de Petru Groza. 
Cei care au primit sarcina din partea P.C.R. să se ocupe de 
pregătirea şi desfăşurarea alegerilor au fost miniştrii 
comuniști 'Teohari Georgescu (Ministrul de Interne), 
Lucrețiu Pătrășcanu (Ministrul Justiţiei) şi Petre 
Constantinescu-laşi (Ministrul Culturii și Propagandei), 
alături de Constantin Răşcanu, Ministru de Război. 
Atmosfera de tensiune, încercările de intimidare a 
membrilor şi simpatizanţilor celor două partide istorice va fi 
generală în condiiţile în care autoritățile erau conștiente de 
simpatia de care se bucurau naţional-liberalii, dar mai ales 
național-ţărăniștii. 

Considerat fief al ţărăniştilor şi al liberalilor 
deopotrivă, județul Argeș a suportat din plin teroarea roșie. 
Comuniştii cei mai violenţi au fost trimiși pentru a se ocupa 
de campania electorală, iar întreg aparatul administrativ a 
fost mobilizat pentru a promova candidaţii Blocului 
Partidelor Democrate - comuniştii și pentru a împiedica 
opoziția să se manifeste. Echipe speciale, comuniștii Cu 
“Soarele” în piept și cu “fumuri bahice în cap”, ajutați de 
cele mai multe ori de forţele de ordine, aveau misiunea de a 
împrăștia întrunirile naţional-liberale și național- țărăniste. O 
asemenea întrunire a P.N.Ţ, a avut loc la 9 august 1946, în 
sala cinematografului “Acvila” (astăzi Cinematograful 

„Modern”), cu ocazia înaintării listelor partidului la 
Tribunalul Piteşti, astăzi clădirea Curţii de Apel. În ziua de 
6 august 1946, Nicolae Penescu, secretar general al P.N.Ţ,, 
a purtat o discuţie aprinsă cu ministrul de Interne comunist, 
Teohari Georgescu, protestând față de agresiunile la care 
erau supuşi membrii partidului său. 2 Anunţat că la Pitești va 
avea loc acțiunea de înaintare a listelor P.N.Ţ. local, Teohari 
Georgescu l-a asigurat pe fruntașul naţional-țărănist că va 
lua măsuri pentru menţinerea ordinii în oraș. Ma: mult, 
liderul naţional-țărărănist a notificat prefectului C. Chiriac 
data întrunirii, solicitându-i sprijinul pentru desfășurarea în 
bune condiţii a acţiunii preconizate. Sosit în Pitești, Nicolae 
Penescu a fost avertizat că în oraș se află camioane cu 
muncitori aduși de la Târgoviște, înarmaţi cu răngi și 
pistoale. Delegaţia naţional-țărănistă a fost atacată, chiar în 
incinta 'Tribunalului, de un adevărat comando -comunist 
condus de sondorul Mihai Dorobanţu, promovat ulterior 
locotenent de securitate și apoi comandant al închisorii din 
Aiud Muncitorii strigau “Daţi-ne pe Penescu!”, în timp ce 
membrii comitetului P.N.Ţ. s-au împrăștiat prin clădire. 
Nicolae Penescu și av. Gheorghe Mihai (fost director de 
cabinet) s-au refugiat în biroul procurorului judeţean, fiind 
urmăriţi de şase indivizi. Gheorghe Mihai a fost împușcat cu 
două gloanţe în cap, iar Penescu, grav bătut, a fost salvat 
prin intervenţia unui comisar de poliție.“ Bandele de asasini 
l-au torturat fără milă pe înv. Constantin Popescu din satul 
Broşteni, fruntaș local al P.N.I. În urma rănilor primite, 
acesta a murit în scurt timp ia Spitalul local „I.C. Brătianu”. 
O altă victimă a celor petrecute la Pitești a fost şi Vasile 
Cucu care, în urma loviturilor primite, a decedat mai târziu. 
Poliția nu a găsit niciun vinovat pentru asasinatul comis, iar 
dosarul nr. 48/1946 al Tribunalului Piteşti conchidea: În ziua 
de 9 august , ora 9 dimineaţa s-au produs încăierări între 
membrii P.N.Ț.. care au provocat altercaţii pe stradă 
lovindu-se unul pe celălant cu corpuri contondente. 
Interesant este că autorităţile comuniste făceau tot posibilul 
pentru a denatura adevărul despre ceea ce se întâmplase la 
Pitești, încercând să convingă populaţia că cele petrecute nu 
sunt opera comuniştilor. Astfel, în ziua de 15 septembrie 
1946, o echipă de propagandiști ai B.P.D. s-a deplasat și la 
Vâlsănești, comuna natală a av. Gheorghe Mihai, victima 
atacului de la Piteşti. Acţiunea comuniștilor a COINCIS Cu 
comemorarea a 40 de zile de la asasinarea liderului țărănist 
argeşean. Familia, prietenii, sătenii, precum și un număr de 
studenţi naţional-ţărăniști veniţi de la Bucureşti, făceau cele 
cuvenite. Sosirea reprezentanţilor B.P.D. a încins spiritele. 
Mama decedatului, în plânsete, le-a imputat comuniștilor 
pierderea fiului său. În timp ce studenţii veniţi de la 
Bucureşti împărțeau fotografii cu cel decedat, comuniştii au 
rupt o parte din ele. În acel moment locuitorii comunei i-au 
bruscat pe delegaţii Blocului, care au fost nevoiți să 
părăsească localitatea.” 

Conştiente de gradul mare de simpatie de care se 


11 — 


mm mt me. 


ia i 


Pa 


na PER 





bucurau partidele istorice, mai ales P.N.Ţ., în rândul 
populaţiei, autorităţile comuniste cereau de la posturile de 
jandarmi rapoarte despre situația politică. Sectorul de 
Jandarmi-Pitești trimitea prefectului Constantin Chiriac o 
asemenea situaţie cuprinzând perioada 13 septembrie-l18 
septembrie 1946:* 

Situaţia prezentată de jandarmi trebuie privită cu 
circumspecţie, având în vedere că tendinţa era de a prezenta 
favorabil situaţia pentru Guvern, retușând acolo unde se 
putea. Primăria Comunei Pitești prezenta listele electorale 
care cuprindeau un total de 12.903 alegători, adică 5.805 


“bărbaţi şi 7.098 de femei.” Pe întreg judeţul Argeș listele 


electorale cuprindeau un număr de 141.876 de votanţi, dintre 
care 67.885 de bărbaţi şi 73.991 de femei. 





Nr.crt Sectorul Jandarmi Piteşti ___ Procente Guvem | Procente Opozitie 
1. Postul Jandarmi Albota 60% 
2. Postul Jandarmi Bascov 50% 
___3. Postul Jandarmi Budeasa 65% 
4. Postul Jandarmi: Găvana 70% 
5. Postul Jandarmi Moșoaia 36% 
6. Postul Jandarmi Prundu 60% 
| 7, Postul Jandarmi Richiţele | 8% 
|_8. Postul Jandarmi Sămara 7% 


Ca și campania electorală, și desfășurarea alegerilor a 
stat sub semnul violenţei și al abuzurilor din partea 
autorităţilor comuniste. În Piteşti, la Secţia de votare nr.56, 
cei bănuiţi că au votat cu Opoziția au fost bătuți și stropiti cu 
păcură. Tot la această secţie, reprezentanții partidelor 
istorice au fost agresați atunci când a început numărarea 
voturilor. Alte incidente s-au petrecut la Secţia 58, aflată în 
incinta Şcolii Primare de Fete “Nicolopol” (clădire 
aparținând astăzi Liceului de Artă “Dinu Lipati”, aflată 
vizavi de “Casa Cărţi”), unde reprezentanţii Blocului indicau 
femeilor semnul electoral al comuniștilor “Soarele”. 
Incidente deosebite au avut loc și la Secţia nr. 49, amenajată 
în clădirea Depoului C.F.R. Pitești. La această secție 
trebuiau să voteze şi locuitorii comunei Oarja, hotărâți să 
susțină P.N.Ţ. Tocmai de aceea în comună nu a fost 
amenajată o secţie de votare, orjenii fiind obligați să meargă 
13 km până la Pitești. Cu toate acestea, au venit în număr 
mare la Depoul C.F.R. pentru a vota. Cordoanele de 
“muncitori” nu i-au lăsat să pătrundă în secţie, agresându-i. 
În situaţia creată, o parte din oameni s-a îndreptat pașnic 
către Prefectură, pentru a reclama la Comisia Electorală. La 
Monumentul Independenţei din Bulevardul Regina Maria 
(azi Republicii) au fost opriți de jandarmi care au făcut ȘI 
câteva arestări." De altfel, așa cum constatau chiar organele 
de represiune o parte din C.F.R-işti şi oamenii Blocului nu 
sunt de bună credință.” Tot în același document se cerea să 
se dea o importanţă deosebită din punct de vedere politic 
comunei Oarja, care s'a dovedit a fi parte contra B.P.D. 
Despre corectitudinea alegerilor pot depune mărturie unii 
piteșteni care au fost implicaţi în numeroasele nereguli. 
Astfel, Neacşu Nicolae mărturisea următoarele: Eram elev la 
Scoala de Ucenici din Piteşti şi în seara de 15 noiembrie 
1946, eu, cu 7-8 colegi cu “origine sănătoasă” am fost duși 
de domnul diriginte, în Cazinoul din Grădina Publică și puși 
să ştampilăm buletine de vot pe pătratul cu “soarele”, 
semnul comuniştilor. Nu ştiu câte am $tampilat până 

dimineața, da'ne dureau mâinile. Domnul diriginte ne-a pus 
să jurăm că nu vom spune la nimeni ce am făcut şi vreme de 
50 de ani, de frică, n-am spus." Metodele folosite în cazul 
Piteşti se regăsesc în toate localităţile României cu ocazia 
alegerilor din noiembrie 1946. Dacă ar fi să dăm crezare 
datelor oficiale, în judeţul Argeș, din 125.316 votanţi, 
99.493 au votat cu B.P.D.- comuniștii, iar P.N.[., cel mai 
important partid de opoziţie, a avut 13.312 votanţi.l4 Astăzi 
se ştie că naţional-ţărăniștii au fost adevăraţi câștigători, dar 
regimul comunist a falsificat rezultatul. 

În felul acesta s-a scris o pagină din istoria orașului 
Piteşti, dar şi din istoria României. O pagină care trebuie 
neapărat cunoscută de toți piteştenii, de toţi românii, 
deoarece, după cum se știe, nimic nu lămurește mai bine 
prezentul și căile spre viitor decât modul cum un popor 
înţelege să-și asume trecutul. În consecință, considerăm că și 
asemenea aspecte din istoria orașului nostru trebuie 
prezentate, pentru ca, într-adevăr, piteștenii să cunoască 
istoria adevărată și completă a localităţii lor. 

ARMAND CĂLINESCU - 
O FIGURĂ TRAGICĂ A ISTORIEI ROMANIEI 


Printre numeroasele figuri tragice ale istoriei noastre 
naționale, Armand Călinescu (4 iunie 1893-21 septembrie 
1939) este omul ale cărui fapte și acţiuni rămân încă putin 
cunoscute și - mai ales - diferit interpretate de către istorici. 

Portretul său ne este prezentat estompat sub aura de 
victimă a răzbunării legionare făcută de istoriografia 
comunistă, aură sub care se încearcă ascunderea abuzurilor 
şi crimelor patronate de el în slujirea cu slugărnicie a 
camarilei și a „omului providențial'”, „voievodul culturu”- 
Carol al II-lea. | 

A fost stâlpul regimului dictatorial instituit de Carol al 
II-lea, a reprimat nemilos mișcarea legionară, a organizat cu 
entuziasm scoaterea din prim-planul vieţii politice a țării, a 
vechilor săi tovarăși din Partidul Naţional-Ţărănesc, și a 
„cântat” în marele cor al lingușitorilor oficiali instituiți de 
dictatura carlistă din 10 februane 1938. 

Născut la Piteşti la 4 iunie 1893, în familia colonelului 
Mihai Călinescu, Armand a fost un elev strălucit, atât în 
cursul primar, cât şi la Liceul „Jon C. Brătianu”. Înscris din 
1912 la Facultatea de Drept a Universităţii din București, 
urmează concomitent cursurile Facultăţii de Filosofie. 
Doctoratul în ştiinţe economice și politice este susținut la 
Universitatea din Paris, cu teza: „Le change Roumain. Sa 
depreciation depuis la guerre et son retablissement”. 

Vocaţia pentru politică apare de timpuriu, studentul 
Armand Călinescu fiind nelipsit de la dezbaterile Adunării 

Muzeograf Nicolae IONESCU 


Deputaţilor. Refugiat în Moldova în timpul Primului Război 
Mondial, cunoaște la Iași (în casa lui Ionel Brătianu sau la 
familii prietene) pe mulţi oameni politici ai vremii. AICI 
asistă la haosul stârnit: de cele două revoluţii din Rusia, la 
valul de revolte și lupte anarhice din rândurile armatelor 
rusești. Se pare că de acum datează înverşunarea și repulsia 
față de mişcările incontrolabile ale maselor, mișcări pe care 
le va reprima cu duritate în orice ocazie. 

După război se dedică carierei politice, optând pentru 
o formaţiune tânără și dinamică, plină de promisiuni în 
reformarea structurilor sociale și politice: Partidul ărănesc 
condus de Ion Mihalache, Virgil Madgearu și alte nume ce 
încep să se afirme pe scena publică românească. De remarcat 
refuzul lui Ionel Brătianu de a-l primi pe Armand Călinescu 
în Partidul Naţional Liberal, refuz rămas nejustificat încă. 
Ales deputat de Argeș în 1926, debutul oratoric de la tribuna 
parlamentului în ziua de 29 iunie 1926 este unul memorabil. 

Fuziunea grupărilor conduse de Ion Mihalache și lulu 
Maniu în 1926 și venirea noii formațiuni astfel constituite - 
Partidul Naţional-Ţărănesc - peste doi ani la guvernare 
favorizează ascensiunea lui Armand Călinescu. 

Numit prefect al județului Argeș, apoi subsecretar de 
Stat în cabinetul național-țărănesc la Ministerul Agriculturii ŞI 
Domeniilor, ajunge în anul 1930 tot ca subsecretar de stat la 
Ministerul de Interne, unde își dovedește calitatea de „mână 
forte”, reprimând cu brutalitate mișcările sociale de stradă. 

Odată cu înlocuirea din noiembrie 1933 de la 
guvernare de către Partidul Naţional Liberal, în sânul P.N.Ţ. 
răbufnesc contradicții şi disensiuni puternice. 

Intre Ion Mihalache și Iuliu Maniu, Armand Călinescu 
ține partea celui dintâi în procesul de redresare a relaţiilor cu 
Palatul. 

Apoi, în faţa lipsei de decizie, clarviziune şi supleţe de 
care dă dovadă Ion Mihalache (după ce împreună cu alți 
fruntași țărăniști, printre care Grigore Gafencu, Petre Andrei, 
Mihai Ralea, Mihai Ghelmegeanu, se declară „centrist” - mai 
degrabă o tentativă de a se plasa în afara celor două aripi 
antagonice  naţional-țărăniste), Armand Călinescu, 
dezamăgit, se raliază din decembrie 1937, planurilor 
dictatoriale ale suveranului Carol al II-lea. 

În preajma loviturii de stat, Carol al II-lea își oprise 
privirile asupra lui, atras - mai ales - de însușirile de bun 
executant al politicii monarhului în domeniul „ordinii 
publice”: loialitate, intransigenţă în raporturile cu adversarii, 
incoruptibilitate, competență verificată în aplicarea 
măsurilor dure. 

Intrat în „guvernul celor 44 de zile” prezidat de 
Octavian Goga în 28 decembrie 1937, Armand Călinescu a 
participat nemijlocit la pregătirea actului instaurării dictaturii 
regale, din postul de Ministru de Interne. 

În lunile imediat următoare loviturii de stat din 10 
februarie 1938, când se părea că figura centrală a regimului 
autoritar instituit de Carol al II-lea avea să devină fostul 
premier liberal Gheorghe Tătărăscu, rolul lui Armand 
Călinescu devine, în mod surprinzător, unul principal. 

La i februarie 1939 i s-a încredinţat funcția - creată pe 
loc - de vicepreședinte al Consiliului de Miniştri, iar o lună 
mai târziu, la 7 martie, cea mai înaltă demnitate la care putea 
aspira un om politic, aceea de prim-ministru al României. 

Ascensiunea rapidă și spectaculoasă este datorată — în 
primul rând - rolului pe care regele i-l rezerva lui Armand 
Călinescu: acela de a declanșa represiunea necruțătoare 
asupra lui Corneliu Zelea Codreanu şi a Mișcării Legionare. 

Incercările monarhului - atât de gelos pe oricine îi 
părea că îl „eclipsează” în prim-planul vieţi politice și 
mondene - de raliere și subordonare a energiilor Mişcării 
Legionare planurilor sale dictatoriale sunt respinse hotărâi de 
Căpitan, fapt ce stârnește mânia regelui şi hotărârea 
distrugerii și anihilarea „concurenţei” 

Urmează de acum scenariul bine cunoscut: aprilie 
1938 - arestarea și internarea în lagărele special construite a 
sute de legionari, scoaterea din funcții şi primirea de domiciliu 
forțat pentru simpatizanți, arestarea şi condamnarea printr- 
un simulacru de proces la ani grei de temniță a întregii 
conduceri a Legiunii în frunte cu Zelea Codreanu. 

Totul culminând cu asasinarea în 29/30 noiembrie 
1938 a lui Codreanu, împreună cu Nicadorii și Decemvirii, 
în timp ce erau transportați de la închisoarea de la Râmnicu 
Sărat la cea de la Jilava. 

După moartea patriarhului Miron Cristea la 9 martie 
1939, ajuns în fruntea guvernului, Armand Călinescu 
organizează marile manifestații de adeziune populară, atât de 
plăcute regelui. 

Noul Minister al Propagandei Naţionale, creat la 3 
octombrie 1939,. special pentru a revigora „entuziasmul” 
populației faţă de „marele conducător”, va satisface în 
continuare nevoia de adulaţie și fast a lui Carol al II-lea. 

Intre timp căzuse însă ca un trăsnet vestea asasinării lui 
Armand Călinescu de o echipă de legionari, alcătuită dintr- 
un avocat, un desenator și patru studenţi (doi la Drept, unul 
la Medicină și altul la Politehnică). 

Oribila crimă pune capăt unei existenţe politice 
spectaculoase, lăsând totuși multe semne de întrebare. 

Armand Călinescu a slujit cu devoțiune tronul, și-a pus 
toate speranțele în „restauraţia” lui Carol al II-lea sau a 
urmărit doar vârfurile puterii? 

Din însemnările lui zilnice transpare un patriotism 
sincer, o încredere şi o admiraţie netrucată pentru cel pe care 
îl numește cu afecţiune “Rex”, alături de care spera o asanare 
a vieţii politice românești lovite de interese meschine și de 
orgolii mărunte, o revigorare a vieţii sociale şi culturale, 
totul grevat pe o politică externă curajoasă față de 
ascensiunea fulminantă a Germaniei hitleriste - politică pe 
care noi, astăzi, o putem aprecia ca fiind, totuși, destul de 
riscantă pentru România acelor ani, ținând cont că prin 
Acordul de la Munchen, Franţa și Anglia au dat de fapt mână 
liberă politicii de dictat și forță a lui Hitler în Europa. 

Folosirea însă în lupta politică a abuzurilor stridente şi 
a crimei, protejarea și adularea coruptei camarile regale, 
docilitatea totală în faţa cerinţelor tot mai aberante și 
megalomane ale lui Carol al II-lea, fac din Armand 
Călinescu o figură tragică și controversată, victimă a 
propriilor acte, de executant fără limite a celor dictate de 
„Regele play-boy”. 

Tot ce a urmat: represiunea dură făcută de guvernul 
generalului Gheorghe Argeşanu, prin executarea asasinilor 
lui Armand Călinescu şi a altor 250 de legionari din toată 
țara și expunerea lor în pieţele publice, înlocuirea rapidă a 
acestui guvern cu altul condus de Constantin Argetoianu, 
menit doar să calmeze lucrurile, înlocuit la rândul său de 
guvernul „reconcilierii naţionale” al lui Gheorghe Fătărăscu, 
duce - pn semnarea a sute de adeziuni de fidelitate faţă de 
tron a legionarilor întemnițați - la apogeu o deșănțată 
propagandă de adulaţie a lui Carol al II-lea, făcând și mat 
imutilă moartea lui Armand Călinescu. 

Armand Călinescu, 


o victimă a politicii Regelui Carol al Il-lea 


Reîntors în ţară la 6 iunie 1939, prințul Carol va fi 
proclamat de Parlamentul României rege sub numele de 
Carol al II-lea. Noul rege va acţiona în două direcții: 

- pe plan extern se situa pe poziția menținerii 
sistemelor de alianţe din care România făcea parte și care 
urmăreau păstrarea statu-quoului și a păcii; 

- în planul politicii interne va acționa pentru 
restrângerea drepturilor și libertăţilor democratice, urmărind 
instaurarea unui regim de dictatură. 


Una dintre preocupările permanente ale regelui a fost 
aceea de a slăbi unitatea partidelor politice şi de a le 
subordona. Pentru aceasta s-a folosit de disensiunile dintre 
personalitățile politice, urmărindu-și cu perseverenţă ȘI Cu 
inteligenţa recunoscută scopul. Din păcate, în acest joc regal 
au fost angrenate și, în unele cazuri sacrificate, personalități 
marcante ale vieţii politice şi nu numai. Jocul regelui a 
început să devină extrem de periculos pentru cei care chiar îl 
jucau. 

Preşedintele Partidului Naţional Liberal, |. Gh. Duca, 
aflat în fruntea guvernului, prin jurnalul Consiliului de 
Miniștri, din 9 decembrie 1933, la dorința Regelui și 
camarilei reprezentate în mod special de Elena Lupescu, 
scoate în afara legii Garda de Fier. Răspunsul legionarilor a 
fost asasinarea prim-ministrului la 29 decembrie 1933, în 
gara Sinaia, de un comando legionar. Din păcate, politica lui 

Prof. lon ȘTEFAN 


Carol al II-lea, aceea de a-și atinge scopurile politice prin 
interpuşi, va mai face o victimă din rândul oamenilor de 
valoare ai vremii. 

Partidul Naţional “Ţărănesc nu a scăpat nici el de 
politica de dezbinare a Regelui. În felul acesta au apărut în 
partid trei grupări dintre care una, cea de centru, avându-l ca 
exponent pe Armand Călinescu, se bucura de susținerea 
Regelui. Susținerea aceasta era interesată, urmărindu-se ca, 
prin intermediul grupării centriste, să se imprime P.N.T. o 
orientare conformă cu interesele regele și ale camarilei. La 
14 ianuarie 1937, Gheorghe Tătărăscu, pe atunci șeful 
guvernului, îi spune lui Armand Câlinescu: “...Am văzut 
acțiunea d-tale bună. E foarte bună. Rex mi-a spus în mai 
multe rânduri: «lată un om cu care se poate lucra». Rex vă 
simpatizează pe câţiva: Costăchescu, d-ta, Ghelmegeanu. 
Continuaţi astfel, că puteţi lua succesiunea”. În felul acesta 
Armand Călinescu și gruparea centristă s-au apropiat de 
Rege care, în curând va începe să-i folosească pentru 
realizarea scopurilor sale. 

Un asemenea scop a fost subordonarea mişcării 
legionare. În convorbirile pe care Regele le-a avut cu 
Corneliu Zelea Codreanu, șeful mișcării, acesta s-a exprimat 
clar pentru independenţa organizaţiei pe care o conducea. 
Din acel moment, suveranul şi-a propus distrugerea mișcării 
legionare. În acest scop s-a folosit de inteligenţa și 
patriotismul omului politic Armand Călinescu, devenit cel 
mai apropiat colaborator al său. 

Armand Călinescu era convins de pericolul reprezentat 
de legionari. Într-o discuţie cu Regele, Călinescu afirma: 
“Opinez pentru represiune, și aceasta nu o poate face decât 
un guvern nou, cu autoritate și rezemat pe o mare forță 
populară”. Jocul dublu pe care îl făcea Regele cu privire la 
legionari îl intriga pe Armand Călinescu. După asasinarea 
lui Mihai Stelescu, la 16 iulie 1937, Călinescu își punea 
întrebări: “De ce nu s-au cercetat complicitățile?, De ce nu s-au 
trimis asasinii la Consiliul de Război?, Ce semnificație au 
faptele?”. Tot Armand Călinescu, în “Însemnările” sale, mai 
prezintă două aspecte: “Șeicaru îl întreabă pe loan Inculeţ, 
ministrul de interne, de ce guvernul nu reacționează la 
acţiunile legionarilor, ministrul răspunzând: Nu-l lasă 
regele”; Virgil Madgearu către la Valer Pop, ministrul 
Justiţiei: “De ce nu se iau măsuri contra Gărzii Ce Lies 
Răspuns: “Regele nu vrea!” 

Cu toate acestea, la 9 august 1937, la Albeștii de 
Argeș, Armand Călinescu își exprimă atașamentul faţă de 
Carol al II-lea: “O guvernare trebuie să fie de acord cu 
regele”. Mai mult, la 18 noiembrie 1937, Călinescu Îl 
preciza lui Ion Mihalache, șeful de atunci al P.N.[.: “Dacă 

însă mi s-ar cere să lupt contra doamnei [Lupescu], nu 
socotesc de demnitatea unui bărbat s-o fac: dacă va lupta 
[luliu Maniu] contra Rex personal, nu-l pot urma”. 

Din cauza divergenţelor cu ceilalți hderi politici, la 
29 decembrie 1937 au fost excluși din parud Armand 
Călinescu, Virgil Potârcă, Dinu Simian și Vasile Rădulescu 
Mehedinţi. Personalitatea piteșteană va deveni membru în 
guvernul Goga-Cuza, având portofoliul de ministru al 
internelor. În timpul campaniei electorale din 1938, Regele 
l-a autorizat pe Armand Călinescu să facă uz de arme 
împotriva legionarilor. După demiterea guvernului, Armand 
Călinescu își va păstra fotoliul de ministru de interne în noul 
guvern impus de Rege la 10 februarie 1938, iar la 6 martie 
1939 chiar va deveni prim-ministru. În aceste guverne, 
implicarea sa în reprimarea mișcării legionare a fost şi mai 
mare. El a fost cel care l-a sfătuit pe Nicolae Iorga să 
sesizeze Parchetul în legătură cu scrisoarea lui Corneliu 
Codreanu prin care acesta îl acuza pe marele istoric de 
“necinste sufletească”. Ceea ce a urmat se cunoaște. După un 
simulacru de proces, Corneliu Zelea Codreanu a fost 
condamnat la 10 ani muncă silnică. În noaptea de 29/30 
noiembrie 1938, “Căpitanul”, “Nicadorii” şi “Decemvirii” 
au fost ridicaţi de la închisoarea Râmnicu Sărat și 
transportaţi spre București. În pădurea Tâncăbești vor fi 


asasinați de jandarmii care îi însoțeau. În felul acesta, Carol 
al II-lea scăpa de un periculos adversar, dar ura legionarilor 
se va îndrepta către Armand Călinescu, șeful 
Departamentului Internelor. Ă 

Replica legionarilor a venit la mai puțin de un an. În 
ziua de 21 septembrie 1939, echipa de legionari condusă de 
Miti Dumitrescu reușește să-l omoare pe Armand Călinescu, 
la Podul Elefterie din Bucureşti. Această echipă denumită de 
Horia Sima a “răzbunătorilor” era formată din: Mitu 
Dumitrescu, fraţii Cezar și Traian Popescu, Nelu 
Moldoveanu, loan Ionescu, lon Vasiliu, Marin Stănciulescu, 
Isaia Ovidiu și Gheorghe Paraschivescu. Toţi cei amintiți 
vor fi executaţi chiar pe locul comiterii asasinatului. 

În aceste condiţii tragice a fost curmată cariera și viața 
lui Armand Călinescu. La fel ca și în cazul asasinării lui |. 
Gh. Duca, ridică un semn de întrebare lipsa măsurilor de 
protecţie, deși se cunoștea, în ambele cazuri, pericolul care îi 
păștea pe cei doi oameni de stat. 

Armand Călinescu, absolvent de seamă 
al Colegiului Naţional „,lon C. Brătianu“, Pitești 


Unul din marii bărbaţi de stat ai României, într-un 
moment greu al istoriei a fost Armand Călinescu, [i 
născut pe 22 mai 1893 la Piteşti, pe strada Egalităţii, E 
care astăzi îi poartă numele. Elev și student strălucit, y | 
Armand Călinescu urmează studule la Liceul I.C. i a. 
Brătianu din Pitești, apoi cursurile universitare din | 


București, absolvind dreptul și filozofia, urmând Să în „poor 





obțină titlul de doctor în ştiinţe economice și politice | 
din Paris. E 

În anul școlar 1909-1910, fiind elev în clasa a VI- 4 
a a liceului piteștean, Armand Călinescu a fost | 
apreciat de colegii săi drept „cel mai bun camarad“, | 
pentru care primește o diplomă semnată dej 
profesorul diriginte lon Cuţui, erou al Primului 
Război Mondial. 

Obţinând titlul de doctor în drept al Universităţii 
din București, s-a înscris în Baroul de Avocaţi 
Argeş. Devine deputat din partea Partidului Naţional- 
Țărănesc în anii 1926,1928,1931-1933 şi 1937.A ocupat în 
repetate rânduri funcţia de subsecretar de Stat la Ministerul 
de Interne. 

A deţinut interimatele unor departamente guvernamentale 
în anii 1932-1939, 

În perioada 7 martie-21 septembrie 1939 a fost 
preşedinte al Consiliului de Miniștri, deținând și conducerea 
Ministerului de Interne. Legăturile cu orașul natal sunt 

certificate de faptul că la 7 iulie 1939 pune piatra de temelie 
a Casei Armatei (arhitect Octav Doicescu). 

Primul ministru în vârstă de 46 de ani s-a identificat întru 
totul cu regimul carlist. A luat măsuri ferme împotriva 
Gărzii de Fier, a avut atitudini patriotice, curajoase faţă de 
primejdiile ce amenințau integritatea teritorială și 
independența României Mari. 

Rezumând, a avut parte de o viaţă în slujba ţării și de o 
moarte sub o ploaie de gloanțe. 

ARMAND CĂLINESCU 
ȘI LUNA DE FOC A DIPLOMAȚIEI ROMANESȘTI 
(22 august — 21 septembrie 1939) 


Un complex de factori de cea mai diversă natură a avut 
ca efect propulsarea lui Armand Călinescu în funcția de 
Președinte al Consiliului de Miniștri într-o conjunctură 
internațională foarte complexă pentru statul român, în 
martie 1939 !. 

Care erau, de fapt, pericolele la adresa intereselor 
naționale românești? Revendicări teritoriale deschise afișau 
Ungaria și Bulgaria, ale căror relaţii cu Axa Berlin — Roma 
erau în continuă ascensiune. Germania hitleristă nu avea 
revendicări de ordin teritorial la adresa ţării noastre, însă o 
apropiere de această Mare Putere totalitară, interesată de 
bogățiile naturale din România, includea pericolul 
diminuării atributelor de suveranitate şi independență 
naţională, un punct de sprijin potenţial pentru Al Treilea 
Reich fiind minoritatea germană din România. Aliaţii 
tradiționali ai României, Franţa şi Marea Britanie, ezitau să 
își asume angajamenţe clare și categorice față de statul 
român, chiar și după abandonarea politicii conciliatoriste. În 
sfârșit, dar foarte important, Uniunea Sovietică, Mare Putere 
care nu recunoscuse unirea Basarabiei cu România, avea 
(din nou) șansa de a juca un rol important pe scena politică 
europeană, după momentul de maximă izolare reprezentat 
de Miinchen (29-30 septembrie 1938), comparabil din acest 
punct de vedere cu perioada Războiului Crimeei (1853- 
1855). 

Pe acest fundal, când dispăreau state independente de 
pe hartă (Cehoslovacia, Albania), politica guvernului regal 
român condus de Călinescu a fost una de relativ echilibru 
între Marile Puteni, cu o preferinţă în plus din partea șefului 
de Consiliu pentru Franţa și Marea Britanie. Astfel, ţara 
poastră a acceptat garanţiile solemne unilaterale franco- 
britanice din 13 aprilie 1939, care vizau însă doar 
independența țării, nu și integritatea ei teritorială',după 
ce, la 23 martie, încheiase un acord economic cu Germania, 
considerat la București, și nu numai, drept o cale potrivită de 
a cointeresa Germania în apărarea integrităţii teritoriale 
româneşti”. 

În privința U.R.S.S., factorii de decizie politică de la 
Bucureşti, au adoptat o atitudine la fel de echilibrată, în 
sensul că au evitat să intre în combinaţii cu Kremlinul (de 
genul „Pactului Mării Negre”), dar au tatonat terenul prin 
intermediul Turciei, în mai și august 1939, pentru un pact 
bilateral de neagresiune, act care, ipso facto, ar fi consolidat 
poziția României la vest și la sud$. 

Tratativele tripartite anglo-franco-sovietice din 


aprilie-august 1939 au fost privite cu speranţe limitate din 


partea Bucureștilor. Politicienii români sperau că aceste 
demersuri aveau să descurajeze Germania și Italia de la acte 
belicoase, fără a mări însă puterea și importanța Uniunii 
Sovietice€. 

Dr. George UNGUREANU 


Calculele și speranțele româneşti, ca și multe alte 
planuri și proiecte bazate pe ideea antagonismului total 
germano-sovietic, au primit o lovitură mortală în urma 
înțelegerilor nazisto-bolșevice din august 1939: Tratatul 
economic germano-sovietic (Berlin, 21 august 1939) și 
cunoscutul „Tratat de neagresiune între Germania și 
U.R.S.S.” (23 august 1939), al cărui protocol adiţional 
secret stabilea împărțirea Europei de Est între cei doi coloşi 
totalitari”. 

Dacă în privința Poloniei și a spaţiului baltic 
delimitarea se făcea cu maximă exactitate, în cazul Europei 
de sud-est lucrurile nu stăteau tot aşa. De partea sovietică 
era menţionat explicit „interesul pentru Basarabia”, în timp 
ce Germania îşi declara „totalul dezinteres politic pentru 
aceste regiuni”* (s.n.). Pluralul imprecis avantaja U.R.S.S., 
dar adjectivul „politic” lăsa Germaniei o anumită marjă de 
manevră sub pretextul apărării intereselor sale economice. 
Urmările înțelegerilor publice şi secrete germano-sovietice 
(„Pactul Ribbentrop-Molotov”) sunt în general cunoscute în 
istoriografia occidentală postbelică și est-europeană post- 
comunistă”. 

Chiar dacă principalele prevederi ale acordurilor 
germano-sovietice au rămas, pentru câţiva ani, secrete, 
oamenii politici români le-au intuit destul de bine sfera şi 
chiar conținutul. Astfel, Armand Călinescu nota în jurnalul 
său, la 22 august 19309, când s-a anunțat iminenta deplasare 
a lu: von Ribbentrop la Moscova: „Lovitura de teatru a 
acordului germano-sovietic. Socotesc situaţia foarte gravă. 
S-au înţeles oare la o împărțire a Poloniei și României”. 
Oricum, în condiţiile implicării sovietice, „Ccărțile” 
petrolului şi ale grânelor își pierdeau mult din retevanța 
anterioară, care permisese guvernanţilor de la Bucureşti să 
atenueze simpatiile germane pentru Ungaria şi Bulgaria. 

În ansamblul politicii externe românesti din dramatica 
lună consecutivă Pactului Ribbentrop-Molotov, putem 
distinge câteva trăsături principale, de care nu era deloc 
străin Armand Călinescu, în calitatea sa de Preşedinte al 
Consiliului de Miniștri. 

O primă trăsătură caracteristică o reprezintă afirmarea 
neutralității statului și a fidelității faţă de complexul de 
angajamente anterioare. Chiar la 27 august 1939, Gafencu îl 
asigura pe Fabricius de neutralitatea României în cadrul 
iminentei conflagrații", iar la 4 septembrie, comunicatul 
Consiliului de Miniștri clama hotărârea României de a 
păstra „atitudinea pașnică”. Consiliul de Coroană din 6 
septembrie 1939 a stabilit însă o formulă întrucâtva diferită, 
aceea a neutralității oficiale, ceea ce distanța România de 
blocul franco-britanic și chiar de Turcia, după cum observa 


ie, AO) ia 





primul-ministru în jurnalul său“. Cum s-a manifestat concret 
atitudinea României în timpul războiului germano-polon? 
La finele lunii august, autorităţile românești au permis 
tranzitul de materiale de război către Polonia, iar în 
momentul când înfrângerea polonezilor era o certitudine, s-a 





acceptat, condiţionat, tranzitul refugiaților şi al tezaurului 
Băncii Naţionale poloneze, oficialii urmând să renunţe la 
orice activitate politică”. Această atitudine a României a 
atras iniţial protestele Germaniei, însă finalmente, la 20 
septembrie 1939, Wilhelm Fabricius a mulțumit României 
pentru conduita adoptată'i. Pe măsură ce apropierea 
germano-sovietică se contura și concretiza, politicienii 
români luau tot mai mult în calcul opțiunea (pro)germană, iar 
Armand Călinescu nu face o excepție totală de la această 
tendință generală. În a doua jumătate a lunii august, el 
intervenise personal pentru ca livrările de petrol către 
Germania să fie reluate, după o întrerupere datorată 
întârzierii în furnizarea armelor solicitate Berlinului. 

La mijlocul lunii septembrie, în preziua invaziei 
sovietice în Galiţia şi Bielorusia occidentală, tot Călinescu 
propunea Germaniei lărgirea colaborării bilaterale prin 
livrarea către România a surplusului de armament capturat 
din Polonia, în schimbul unor cantități suplimentare de 
petrol şi grâu's. Erau anticipate astfel o serie de acorduri 
româno- germane, perfectate ulterior (28 septembrie 1939, 6 
martie 1940, 27 mai 1940), având la bază principiul „Petrol 
contra armament”. 

Intervenţia sovietică în părțile occidentale din statul 
polonez interbelic a desăvârșit schimbarea de optică în cazul 
lui Armand Călinescu, iar această evoluţie este surprinsă în 
jurnalul său astfel: 19 septembrie: „Înaintarea rușilor 
schimbă situaţia. Pericolul german .se îndepărtează. Semne 
neliniştitoare din partea rușilor. Modificarea dispozitivelor 
militare şi hotărâm să concentrăm trupe în Valea Siretului”. 
Ca o ironie a sorții, Jurnalul celui care fusese mult timp un 
adversar hotărât al orientării progermane se încheie astfel 
brusc, la 20 septembrie 1939: „Protest al lui Daladier, fiindcă 
am oprit guvernul polon. Fabricius mulțumește în numele lui 

Ribbentrop pentru neutralitatea noastră. Discuţii cu Carl 
Klodius”!*. 

Atitudinea din ce în ce mai ofensivă a Uniunii 
Sovietice a modificat şi opțiunile de politică balcanică ale lui 
Călinescu. Dacă la 12 septembrie el considera, în consens cu 
regele Carol al Il-lea, că orice act de admitere a 
revizionismului ar fi un dezastru, peste 5 zile aproba întărirea 
„blocului balcanic cu concesiune pentru Bulgaria”, opțiune 
exprimată mai concret prin acordurile româno-iugoslave de 
la Jebel (19 septembrie 1939)". 

"Rolul politic al lui Armand Călinescu a încetat brusc 
odată 'cu asasinarea sa, la 21-septembrie 1939, de către un 
comando legionar, alcătuit din membri ai Gărzii de Fier 
recent întorși din Germania”. Ipoteze asupra cauzelor mai 
profunde ale asasinatului nu au întârziat să apară, una dintre 
versiuni fiind aceea a unei înțelegeri între Carol al II-lea și 
unii legionari „simişti”, având ca finalitate lichidarea lui 
Călinescu şi, prin represalii, a circa 300 de lideri legionari 
ne-,simiști”. Fără a analiza aici pertinența diferitelor 
scenarii, ne permitem observaţia că, la momentul asasinării 
sale, Armand Călinescu nu (mai) era un antigerman, iar în 
unele cercuri berlineze acest lucru era cunoscut”. 

În concluzie, putem spune că, asemenea multor 
politicieni și militari români, Armand Călinescu, inițial un 
anglofil și francofil convins, a fost obligat de contextul 
internaţional să aleagă între Germania și U.R.S.S., iar 
preferința sa a fost pentru cea dintâi, fapt evident în ultimele 
30 de zile de viaţă. 


Note 
1 Eliza Campus, Din politica externă a României (1913-1947), 
Bucureşti, Editura Politică, 1980, p. 302-303 
2 Florin Constantiniu, România şi pactul Ribbentrop-Molotov, 

ARMAND CĂLINESCU 
(22 mai 1893 — 21 septembrie 1939) 


Armand Călinescu a fost unul din cei nouă prim- 
miniștri pe care i-a dat zona Piteştiului României, jucând un 
rol important în conducerea ţării între 1938 și 1939, nefund 
acum meomentul să judecăm natura deciziilor din acele 
împrejurări istorice. Din păcate, Armand Călinescu a fost și 
al treilea prim-ministru român asasinat în timpul mandatului 
său, după Barbu Catargiu, în 1862, și I.G. Duca, în 1933. 

Pentru prezentarea personalității lu: Armand Călinescu 
sunt necesare câteva date biogratice, preluate din lucrarea 
„Cine a fost Armand Călinescu — mărturit”, apărută în 1992, 
sub îngrijirea fiului politicianului, Barbu A. Călinescu. 
Astfel, la 22 mai 1893, s-a născut la Piteşti Armand 
Călinescu, frul colonelulu: doctor Mihai Călinescu şi al 
Ecaterinei, născute Gherman. În 1912 s-a înscris la 
Facultatea de Drept a Universităţii din Bucureşti și a urmat, 
în paralel, şi cursurile Facultăţii de Filosofie. După 
absolvire, îşi ia doctoratul în științe economice şi politice, la 
Paris. În 1918, anul Marii Uniri, este numit judecător de 
pace în judeţul Argeș, iar în anul 1919 intră în viaţa politică. 
Între 1926 şi 1928; 1932; 1933; 1937, devine deputat de 
Argeș, pe listele Partidului Naţional Ţărănesc. În 1928 a fost 
numit prefect al județului Argeș. În anii următori, Armand 
Călinescu a fost promovat în funcţii centrale, începând cu 
1929 când este numit subsecretar de stat la Ministerul 
Agriculturii și Domeniilor, iar între 1930, 8 iunie și 1933, 13 
noiembrie, a îndeplinit funcţia de subsecretar de stat la 
Ministerul de Interne. La 28 decembrie 1938 — 31 ianuarie 
1939 este ministru de Interne, interimar la Ministerul 
Sănătăţii şi Ocrourilor Sociale (până la 3 aprile 1938) și la 
Ministerul Educaţiei Naţionale (20 iunie — 4 decembrie). Pe 
lângă funcția de ministru de Interne, la 1] februarie: 1939, 
regele Carol al II-lea îi oferă şi funcţia de vicepreședinte al 
Consiliului de Miniștri și interimatul la Ministerul Apărăru 
Naţionale. După câteva săptămâni, la 7 martie devine 
președinte al Consiliului de Miniștri, ministru de Interne și al 
Apărării Nahonale. Din păcate, la 21 septembrie 1939 este 
asasinat de legionari, datorită măsurilor luate împotriva 
acestora, măsuri care au culminat cu executarea 
„Căpitanului” Corneliu Zelea-Codreanu, în 1938. 

Evocările unor prieteni ai lui Armand Călnescu, 


păstrate în arhiva familiei și: upărite în lucrarea amintută,. 


reînvie portretul celui care a fost un elev și un student 
eminent: „Mic la statură, dar foarte bine conformat, avea un 
Mers VIOI, cu pasul apăsat și figura mereu jovială, făcea 
impresia unei făpturi de mare încredere în el. Defectul fizic, 
cu hpsa unui ochi, din copilărie, nu a adus nicio diminuare — 
ŞI cu nimic — personalităţii sale, fiind mereu remarcat și 
recunoscut ca unul dintre cei mai eminenți elevi ai liceului 
(n.n. — „I.C. Brătianu” din Pitești) și mereu fruntaș al clasei 
sale.” 

Prof. Elena ŞTEFĂNICĂ, 
Grupul Școlar „Mihai Viteazu!” - Pitești 

Ucencia politică şi-a început-o încă din timpul 
facultății, asistând din 1912 la dezbaterile parlamentului, 
alături de colegutl său, Corel Zamfirescu. Despre această 
perioadă, colegul lui Armand Călinescu își amintește: „Ce 
interesante erau acele ședințe, ce ceremonios și civilizat se 
destăşurau și ce discursuri interesante auzeam, mai ales când 
se suiau la tribună cei mai buni oratori”*. Printre cei audiaţi 
se aflau: Alexandru Marghiloman, Take Ionescu, Nicolae 
Filipescu, lon Duca, Titu Maiorescu, P. P. Carp, iar tânărul 
Armand Călinescu „urmărea cu atenţie şi nesaţ cuvântările 
maeștrilor cuvântulur și învățămintele ce le culegea”. 

Prima opțiune politică a lu: Armand Călinescu a fost 
cea hberală, se pare sub influenţa tatălui său, orientare pe 
care o părăseşte în 1920, find atras de pohtica noului Partid 
Țărănesc, înfiinţat în 1918 de învățătorul lon Mihalache din 
Topoloveni, care avea un mare prestigiu moral ca dascăl, dar 
și ca luptător în războiul de întregire națională. În 1920, la 
vârsta de 27 de ant, Armand Călinescu devine şetul 
țărăniștilor din Argeș, fiind succesorul iu Grigore Coandă, 
directorul Bănci Populare - Piteşti, „un orator politic de 
primă clasă care cucerea masele”, după cum relatează un alt 
coleg al lui Armand Călinescu, generalul M. fonescu. 
Desemnarea lui Armand Călinescu în această funcție a fost 
făcută de însuși Grigore Coandă, care, cunoscând meritele și 
capacitatea acestuia, dorea să lase la șefia partidului un 
succesor distins, după cum afirmă acelaş: apropiat al lui 
Armand Călinescu. 

După cum se observă din succinta notă biografică, 
ascensiunea lui Armand Călinescu a fost treptată, dar foarte 
prodigioasă, el bucurându-se de consideraţia regelui Carol al 
II-lea, care aprecia competenţa şi clarviziunea lui Armand 
Călinescu, afirmând că este „singurul care vede bine în ţara 
asta”. 

Armand Călinescu a fost un dușman neîmpăcat al 
curentului naționalist extremist reprezentat de Garda de Fier, 
denunţând pericolul reprezentat de aceasta pentru ţară și 
luând măsuri împotriva ei. După cum se știe, pretextul l-a 
constituit scrisoarea pe care Corneliu Zelea-Codreanu 1-a 
adresat-o lui Nicolae Iorga, devenit consilier regal, în care îl 
acuză pe istoric de „necinste sufltească”. La 19 aprilie 1938, 
Corneliu. Zelea Codreanu a fost condamnat pentru ofensa 
adusă unui demnitar în exerciţiul funcţiunii la șase luni 
închisoare, iar la 27 mai, pedeapsa a devenit zece ani de 
muncă silnică, pentru că la Casa Verde (sediul Gărzii de Fier 
şi locuinţa „căpitanului”) s-au găsit documente prin care se 
punea în pericol siguranţa statului. În contextul în care 
Germania își începuse ascensiunea în Europa (Anschluss-ul, 
adică anexarea Austriei de Conierinţa conciliatoristă de la 
Minchen care a permis dezmembrarea Cehoslovaciei) în 
cercurile politice românești persista teama că România va fi 

obligată să-şi orienteze politica externă către legionari. 
„Pentru a rămâne singurul interlocutor posibil al Fiihrerului, 
după cum afirmă istoricul Florin Constantiniu, regele a 
hotărât suprimarea lui Corneliu Zelea Codreanu'”, care a 
fost executat la 30 noiembrie 1938, sub pretextul fugii de 
sub escortă, în condiţiile în care ministru de Înterne era 
Armand Călinescu. Dacă acestea erau planurile regelui, 
ordinul de suprimare a mișcării legionare primit de ministrul 
de interne se înscria pe linia convingerilor sale, anume că 
Garda de Fier reprezintă o amenințare pentru suveranitatea 
României, pentru interesele naţionale românești, în general, 
și de aceea trebuia lichidată prin once mijloace. 

Armand Călinescu a fost conștient de riscurile la care 
se supune anihilând conducerea mişcării legionare, primind 
aproape în fiecare zi ameninţări cu moartea. Toate acestea 
însă nu l-au înspăimântat, făcându-și datoria până în ultima 
clipă, fiind asasinat mișelește la 21 septembrie 1939 de o 
echipă de legionari, în București. „Nu-l pot înlocui cu 
nimeni!”, a spus regele, apreciindu-i activitatea neobosită. 

Ca fiu al Argeșului, Armand Călinescu a realizat mai 
multe proiecte care vizau îmbunătățirea vieţii locuitorilor 
din zona Piteşti sau Curtea de Argeș, la 4 august 1938 a pus 
piatra de temelie pentru clădirea unui cămin care să 
adăpostească 200 de copii veniți de la ţară pentru a învăţa o 
meserie, cămin care s-a dat în folosinţă pe strada Mircea- 
Vodă, în 1941, şi care a adăpostit ucenici până în 1955. Un 
alt proiect realizat cu sprijinul lui Armand Călinescu a fost 


construirea unui sanatoriu în mijlocul plantație: de brazi de 
la Valea Iaşiului, lângă Curtea de Argeş. În orașul Curtea de 
Argeş, unde mai târziu va fi înmormântat, pe lângă 
ajutoarele pe care le-a dat comunei urbane, a dispus 
executarea pavării bulevardului cu piatră de granit natural, 
până la Mănăstire, şi alimentarea cu apă a oraşului. Fiul lui 
Armand Călinescu, Barbu Călinescu, rămas la Londra după 
asasinarea tatălui său, a dorit întregirea imaginii tatălui său — 
păstrate în cărțile de istorie — prin publicarea unor 
documente din arhiva familiei, reunite în cartea amintită la 
începutul articolului. Tot în memoria tatălui său, Barbu 
Călinescu a iniţiat, cu ajutorul Fundaţiei „Magazin istonic”, 
acordarea unor burse studenţilor argeșeni de la Facultatea de 
Istorie, începând cu 1993. Mă număr printre beneficiarii 
acestei burse şi am considerat o datorie de onoare de a 
prezenta, în câteva tuşe, portretul uneia dintre marile 
personalităţi ale Piteştiului, care poate constitui un model de 
tenacitate și curaj pentru tânăra generație. 


Note 

] ***, Cine a fost Armand Călinescu — mărturii, Fundaţia 
Culturală „Magazin istoric”, Editura „Presa Natională”, 
Bucureşti, 1992. 

2 Ibidem, p. 168. 

3 Ibidem, p. 164. 

4 Ibidem. p. 164 

5 Constantiniu, Florin, O istorie sinceră a poporului român, Ed. 

Univers enciclopedic, Bucureşti, 1997, p. 349. 


imaginea falsă a României în istoriograția 
rusă contemporană 


Revista « Magazin istoric » a avut o iniţiativă lăudabilă 
atunci când a cerut realizarea unui articol prin care să se 
prezinte punctele de vedere ale cercetătorilor ruși în 
domeniul istoriei contemporane. Răspunsul a venit din 
partea doamnei E. S. Seniavskaia, specialist în istorie 
militară, doctor în istorie, prin studiul România în cele două 
războaie mondiale. Cum o văd ruşii (Magazin istoric, nr. 
4/2008, p. 41 — 44). 

Un material redactat de o personalitate cu înalte titluri 
academice trebuie citit cu atenţie și încredere. Realitatea 
demonstrează cu totul altceva. Articolul nu reprezintă decât 
un simplu colaj de fragmente antiromânești destul de slab 
asamblate. Nu aduce nimic nou faţă de alte așa-zise studii. 
Critica doar la prima vedere desființează toate ideile 
ştiinţifice. Să le analizăm pe rând. 

Intrarea României în război a fost conșiderată o povară 
pe umerii trupelor ruse şi n-a adus nimic important în balanța 
primului conflict mondial. Se știe că un pai în plus frânge 
spinarea cămilei şi armata germană a fost obligată să vină cu 
trupe de elită în ajutorul aliaților austrieci și bulgari. Corpul 
bavarez, alpi a avut mult de furcă pe Valea Oltului și s-a 
văzut în 1917 ce ravagii a făcut în Italia. Măcinarea din 

Prof. lonel-Claudiu DUMITRESCU 


munţii României l-a scos din luptă pe un întreg an, ceea ce a 


însemnat destul de mult în economia războiului. Se ştie că și. 


cinci minute pot schimba cursul istoriei. Probleme au avut şi 
alte unităţi germane. Divizia 217 infanterie era să fie 
nimicită în luptele pentru București, dar a fost salvată de 
pasivitatea trupelor ruse. Alpinii austrieci au suferit pierderi 
grele în munţi. Trupele bulgare au avut mari probleme la 
Turtucaia și se pare că pierderile în zonă au fost de circa 25% 
din efectivele angaţate. 

Interpretarea din punct de vedere militar lasă mult 
de dorit. Se afirmă cu hotărâre că prin intrarea României în 
război s-a lungit frontul rusesc cu o mie de km, ceea ce 
implică o subţiere a unităţilor rusești şi o slăbire a 
potenţialului ofensiv. Afirmația este corectă dacă o privim 
unilateral. Oare nu cumva și armatele inamice aveau 
probleme similare? Comandamentul german a fost copleșit 
de sarcina găsirii de unităţi care să astupe gaura din 
dispozitiv. Multe divizii au fost aduse din vestul Europei, de 
pe frontul italian sau de pe cel rusesc. Cum aliații n-au 
organizat acțiuni semnificative pentru străpungerea 
dispozitivului german, România a primit în plin lovitura de 


trăsnet. 

Oare cât de important a fost ajutorul marelui aliat 
pentru armata română? Din punct de vedere militar a lăsat 
mult de dorit. Să analizăm puţin. Trupele române au fost 
obligate să lupte singure în Carpaţi și rezervele ruse nu 
soseau deloc pentru sprijinirea apărării sau dezvoltarea unor 
contraatacuri. Se poate afirma că n-au putut ajunge la timp 
în punctele amenințate. Să presupunem că soldații se 
deplasau numai pe jos. O unitate de infanterie poate să facă 
în marş forțat până la 60 km pe zi, deci într-o lună ar fi fost 
în orice punct al frontului cu toate muniţiile necesare. Se știe 
că trupele aliate n-au acordat suficient ajutor nici măcar 
pentru apărarea capitalei în noiembrie/decembrie 1916 când 
vârfurile armatei germane de invazie se clătinau sub 
loviturile trupelor române. Se poate discuta despre rea- 
credință? Dacă excludem luptele din Dobrogea, românii au 
fost obligaţi să se descurce singuri până în sudul Moldovei, 
când ruşii s-au trezit cu flancul sudic ameninţat. Erorile 
comandamentului rus erau extrem de grave. Nici în 
Dobrogea nu s-a luptat suficient de bine. Trupe germane 
erau prea puţine şi aducerea de unităţi cu ajutorul flotei din 
Marea Neagră ar fi dezorganizat dispozitivul ofensiv inamic. 
O debarcare în spatele liniilor. ar fi dat peste cap trupele 
turcești și bulgare în care Ludendorff nu-și punea mari 
speranţe. Nu ma: discutăm aici despre importanța tirului 
naval asupra trupelor turcești. Flota rusă avea o superioritate 
zdrobitoare în ceea ce privește puterea de foc. Tunurile de 
calibrul 305 mm ar fi pus pe fugă flancul inamic din 
apropierea litoralului şi o întoarcere a întregului dispozitiv ar 
îi fost posibilă. Din păcate, marinarii ruși au dovedit o 
pasivitate ieșită din comun şi mai târziu s-au ocupat de 
revoluții și masacrarea de ofițeri. Lipsa de disciplină a fost 
vizibilă atunci când a sărit în aer cel mai modern cuirasat al 
flotei din Marea Neagră. Totul a fost plătit cu mari pierderi 
ale infanteriei române și ruse și cu pierderea portului 
Constanţa. 

Nici în 1917 situaţia nu s-a îmbunătăţit. Se ştie că 
trupele germane atacau mereu în sectoarele apărate de trupe 
ruse, ceea ce impunea intervenţia diviziilor românești și, 
implicit, o alungire periculoasă a frontului. Succesele de la 
Mărăşti, Mărășești și Oituz ar îi fost mult mai importante 
dacă aliatul ar fi dovedit mai multă combativitate. Revoluţia 
bolșevică a dat o lovitură de grațue eforturilor armatei 
române, a fost un cuţit înfipt în spatele aliatului. Trupele 
ruse au intrat în debandadă și a fost necesară dezarmarea 
trupelor zise revoluţionare. Istoria a oferit suficiente 
exemple despre ceea ce pot să facă militarii lipsiţi de 
disciplină. Dezarmarea rebelilor şi alungarea unităților 
bolșevice a asigurat o perioadă de 22 de ani de liniște în zona 
de la vest de Nistru. Ceea ce se construia la est este prea 
cunoscut pentru a se insista acum Și aici. | 

A avut armata română o contribuție importantă în 
balanţa războiului mondial? Analiza trebuie să se refere la 
imobilizarea de unităţi inamice, la distrugerea de 
echipament militar și consumul de muniții și la pierderile în 
oameni. Numărul germanilor scoşi din luptă pe teritoriul 
României este greu de calculat, din cauza analizei 
insuficiente a documentelor de arhivă şi a faptului că în 

unele sectoare au participat trupe române și ruse. Nu există 
decât informaţi punctiforme, la loviturile date unor divizii 
inamice și se folosește prea mult sintagma clasică a 
pierderilor grele, însemnate. Există doar soluţia apelării la 
mormintele aflate pe teritoriul naţional. Chiar după ce au 
încetat luptele, Tripla Alianţă a păstrat efective importante 
pe teritoriul României, unități care protejau exploatările de 
petrol și care nu s-au regăsit pe fronturile fierbinți în 
momentele culminante din 1918. 

Se mai afirmă că trupele române erau slab instruite și 
echipate. Nici comandamentul român n-ar fi excelat în 
războiul modern. Critica pare adevărată la prima vedere. Nu 
exista suficient armament, dar să nu uităm că nici trupele 
ruse nu erau perfect echipate. Nu poţi să ai pretenţii de la un 
stat mic când un colos se dovedeşte incapabil. Despre 
pregătirea ofițerilor români nu se pot spune prea multe. 
Orice armată are oameni care nu (in pasul cu modernizările 
survenite în arta militară şi doar războiul oteră lecţii şi 
soluții. Despre pasiunile extraprofesionale nu trebuie să 
uităm că ele existau în toate oștile şi în toate timpurile. 
Băutura era un domeniu unde și aliaţii excelau, dar se pare 
că se contabilizează doar paharele vecinilor. Armata română 


a avut mari pierderi. Adevărat, dar ce lecţii au oferit rușii? În 


1914 au fost distruse două armate ruse în zona Prusiei 
Orientale. Au fost pierdute în cinci zile unități cu un efectiv 
de peste 140.000 de militari și s-a ratat ocazia înaintării spre 
Berlin. Capturarea teritoriului agricol din est ar fi dus la 
capitularea Germaniei prin înfometare. După Tannenberg a 
urmat dezastrul de la Lacurile Mazuriene cu 110.000 de 
militari piederi (Mircea N. Popa, Primul război mondial, p. 
191). Cifrele impresionează, dar totul a plecat de la 
rivalitatea dintre comandanții celor două armate ruse și de la 
trimiterea în clar a mesajţului că nu mai există muniții. 
Germanii au crezut că iniţial este vorba de o cursă, dar au 
atacat corect şi au obținut două succese nesperate. Erorile se 
plătesc foarte scump în vreme de război. Comandanții ruși 
au reușit performanţa unică să piardă peste 1.200.000 de 
militari ((bidem, p. 193), adică ma: mulţi decât a mobilizat 
România (Ibidem, p. 469). Rusia a mobilizat 15 milioane de 
luptători, dar rezultatele n-au fost decisive. Incapacitatea 
comandanților și  meschinele interese strategice 
(nesprijinirea trupelor anglo-franceze debarcate la Gallipoli 
în 1915) au dus în cele din urmă la plictisirea soldaţilor şi 
ideile bolșevice au prins rădăcini adânci. A rezultat un mic 
război civil mai sângeros chiar decât marele război european 
prin cruzimile belgeranților asupra civililor. 

Contribuţia aliatului rus la dezastrul românesc din 
1916 a fost foarte mare, se poate spune chiar decisivă. Există 
un martor mai presus de orice bănuială de părtinire, care ar 
fi fost dornic să se mențină aceeași linie a comandanților 
țariști. Autorul rândurilor de mai jos a fost un apreciat 
militar german, bun profesionist și participant la conflagrația 
mondială în posturi importante. Intrarea României în 
conflict împotriva Austro-Ungariei 1-a adus o grijă în plus: 
să înfrângă noul inamic cu ceea ce putea să adune prin 
subțierea propriilor linii. Militarul german are un nume 

foarte cunoscut: Erich Ludendorff. Acesta a criticat planul 
de campanie al militarilor ruși. Rușii acționează, de 
asemenea, fără logică; ei preferă să atace în Carpaţi decât să 
lovească prin Moldova în flancul nostru descoperit 
(Ludendorff, Souvenirs de guerre, vol. I, Payot, Paris, 1921, 
p. 308). Ocazia favorabilă a fost ratată. Trupele ruse ar fi 
putut să amplifice loviturile date împotriva forțelor austro- 
ungare ce pierduseră deja linia Carpaţilor. Ajutoarele 
germane s-ar fi găsit într-o situaţie extrem de dificilă în 
centrul Transilvaniei și, mai mult ca sigur, ar fi trebuit să se 
retragă în Munţii Apuseni, ultimul bastion în drumul spre 
vulnerabila pustă maghiară. Nici lovitura rapidă spre 
Bulgaria nu era mai puțin periculoasă, statul balcanic fiind 
cel mai slab aliat al Berlinului. Lipsa de iniţiativă a 
comandamentului rus a dus la pierderile grele ale armatei 
române și la crudul război de tranșee din 1917. Generalul 
Ludendorff a fost sincer mirat de pasivitatea rușilor în 1916. 
Rușii n-au intervenit serios în luptele care s-au dat până 
atunci. O avangardă rusă, împinsă la 5 decembrie la sud 
de București, era fără importanţă. N-am înțeles de ce 
i-au lăsat pe români singuri pentru a fi înfrânți, când 
puteau să ajungă în Muntenia. Victoria ne-a fost permisă 
numai prin acest fapt (Ibidem, p. 328). Ludendorff chiar 
considera că, după obţinerea victoriei împotriva României, 
armatele germane se aflau într-o situație mai dificilă, 
deoarece frontul era mult alungit (Ibidem, p. 331). 

Partea referitoare la relaţiile din perioada interbelică și 
AL Doilea Război Mondial păstrează stilul pur tradițional 
impus de istoriografia rusă. Nu se manifestă niciun efort de 
gândire, de spargere a tiparelor. Se scrie despre regimul dur 
instaurat de autorităţile de la București în teritoriul ocupat al 
Basarabiei. Toate teritoriile unite cu România în 1918 au 
fost ocupate, adică se menţine veche teză a statului român 
imperialist. Oare teritoriile zise rusești cum au fost unite de-a 
lungul timpului? A întrebat cineva populația din zonele 

respective sau s-a apelat la argumentul suprem al regilor, 
tunul? Nu mai discutăm acum despre natura regimului 
românesc din Basarabia. Oare ce era dincolo de Nistru? Era 
oare raiul? Nici astăzi nu se ştie câți oameni au dispărut în 
lagărele staliniste, dar se poate discuta de zeci de milioane de 
nefericiţi și morţi. Şi creatorii Infernului aveau de unde să se 
inspire. 
Autoarea mai face și o altă contuzie. Se scrie la un 
moment dat că aliaţii Germaniei ridicau pretenţii teritoriale 
asupra URSS la sfârşitul anului 1939 și în prima parte a lui 
1940. România nu era aliatul Berlinului și avea garanţii 
anglo-franceze tocmai împotriva unei agresiuni germane. În 
mod paradoxal, se poate spune, fără posibilitatea de a greşi, 
că Moscova era aliatul Berlinului prin celebrul Pact 
Molotov-Ribbentrop. Livrările de materiale strategice către 
Berlin şi de armament către Uniunea Sovietică întăresc 
afirmaţia de mai sus. Prietenia Stalin-Hitler părea de 
nezdruncinat şi dictatorul german i-a oferit aliatului roșu 
planurile cuirasatului Bismarck, mândria flotei germane. 

Nu trebuie să surprindă referirile la concentrarea de 
trupe românești în Basarabia şi Bucovina, la provocările de 
la granița comună și la teroarea declanșată de ocupanții 
români. Totul se încheie cu bucuria populaţiei locale când a 
scăpat de ocupantul român. Astăzi se știe că trupele Armatei 
Roşii şi cele ale NKVD-ului eliberau bine sufletele din 
trupuri. Drama celor peste 14.000 de polonezi uciși la Katun 
demonstrează cât de închistaţi au rămas cercetătorii ruși în 
minciunile propagandei comuniste. Basarabia şi Bucovina 
au pierdut între zeci de mii şi 250.000 de oameni, uciși sau 
deportaţi pentru că erau români sau proprietani. Unii 
specialiști ruși au început să înţeleagă dezastrul tăcut de 
politica stalinistă în Europa şi în lume, dar mentalitățile se 
schimbă greu dacă beneficiezi de titluri înalte şi avantaje 
materiale. 








Amintirea vie a tatălui meu 


L-am pierduti tocmai atunci când un tânăr elev are 
nevoia cea mai mare de sfaturile și îndrumările părinţilor lui. 
Studiile mele în clasa a V-a a Liceului “Lazăr” din Bucureşti 
au fost întrerupte și m-au găsit singur în Anglia, unicul copil 
al familiei Călinescu. Am revăzut-o din nou pe mama mea, 
la București, după 29 de ani, şi de atunci m-am reîntors 
aproape în fiecare an în țara mea natală. Din momentul 
plecării mele din România, fiecare zi a însemnat o luptă din 
ce în ce mail grea, căci pierdusem totuși am fost nevoit să-mi 
clădesc aici o viaţă nouă, singur și din nimic. Dar un lucru 
nu a putut să îmi ia ambele extreme politice: “Testamentul 
tatălui mew”. Aceasta a fost steaua pe care am urmat-o în 
drumul vieții, lucrul ce m-a legat așa de strâns de poporul 
din care m-am născut şi mi-a dat curajul de a înfrunta toate 
greutățile — și au fost multe. Cuvinţele tatălui meu m-au 
făcut să apreciez conduita dreaptă, munca cinstită şi valoarea 
modestiei în viață. Simplele cuvinte din acest testament m-au 
ajutat ca din copil să devin om şi am simţit mereu că îl 
aveam pe tatăl meu lângă mine. Regretul pe care îl am este 
că nu am putut urma cariera dorită de părintele meu, de fapt 
și de mine, și asta numai din cauza vitregiei vremurilor în 
care am fost târât fără voința mea. 

În schimb, am avut norocul să locuiesc în Anglia, o 
țară care mi-a dat lecţia democraţiei și unde am continuat 
studule și apoi o muncă de 40 de ani ca arhitect. 

Au trecut 52 de ani de când am sosit în Anglia, dar în 
sufletul meu nu am părăsit niciodată România și de fapt nu 
se putea altfel, numele pe care mi l-a lăsat tatăl meu. În 
această perioadă am dorit şi luptat pentru ca numele Armand 
Călinescu să apară pe locul ce-l merită în ţara pentru care şi-a 
dat viaţa. De-a lungul anilor, unii istorici şi revista “Magazin 

istoric” au luptat pentru a face cunoscut poporului român 
adevărul istoric al acestui neam. 

După perioada lungă de grea suferință, care a redus 
nivelul de viaţă al poporului şi al unei țări aşa de bogate ca 
România, acum se merge spre drumul libertăţii și al 
democraţiei, al reulării locului tradițional lângă ţările 
europene. Deja, după decembrie 1989, mi-a fost clar că pe 
drumul nou pe care îl urmează astăzi ţara, sunt şi se vor ivi 
mari dificultăți, lucru atât de așteptat pentru o așa schimbare 
mare. Vizitele repetate pe care le-am făcut de atunci mi-au 
confirmat acest lucru. De fapt, aceste probleme nu se ivesc 
nurrtai în România. Ca și în trecut, viitorul țării este în mâna 
tineretului. Eu am păstrat întotdeauna speranţa în viitorul 
țării și deci în tineretul României. Din paginile următoare 
iese în evidență că tatăl meu a avut mereu sentimente 
speciale de dragoste pentru acest tineret. 

Pentru generația de azi și de mâine, m-am hotărât să 
deschid arhivele familiei și să public o mică parte 
cuprinzând o serie de momente de epocă despre tatăl meu. 
Este o datorie faţă de tineretul acestei ţări, a mea şi a lor, să 
poată ști cine a fosi Armand Călinescu. Până la apariţia unei 
lucrări de analiză a vieţii și activităţii sale, am socoti 
necesar să scot la iveală documente care vorbesc despre 
faptele sale, despre felul cum l-au cunoscut cei din ţară și cei 
de peste hotare pe Armand Călinescu. Aceste pagini apar 
fără niciun comentariu, căci după cum reiese din ele, 
întreaga națiune a vorbit din toate colţurile ţării, toate 
straturile sociale, toate categoriile profesionale, oameni de 
toate vârstele. 

În 1939, un român, care a depus o muncă neîncetată, 
cu mare energie și entuziasm, și-a dat viaţa, ba mai mult, si- 
a sacrificat chiar și familia 
sa, pentru dragostea lui 
herbinte de patrie. 

Azi, tineretul are 
prilejul prin munca sa, 
atât de necesară, şi cu 
aceeași energie ŞI 
entuziasm, să reconstituie 
România pentru gene- 
rațiile viitoare. 

Desigur că o vor 
face și asttel vor arăta 
devotamentul lor pentru 
istorie. 

Doresc din tot 
sufletul să se audă peste 
hotare: “Vom reuși, căci 
suntem români!” 

lanuarie 1992 











Primele avioane americane pe cerul României 


Cei mai mulţi istorici au crezut că prima apariţie a 
avioanelor americane pe cerul României în Al Doilea Război 
Mondial a avut loc în iunie 1942. Acţiunea asupra 
rezervoarelor de petrol de la Ploieşti a fost un eșec prin 
pierderile suferite, dar demonstra forța militară a 
americanilor. Multă vreme raidul a fost trecut sub tăcere 
pentru a acoperi greșelile de planificare. 

Realitatea războiului a fost însă mult mai complexă. 
Uniunea Sovietică s-a bucurat de multă trecere pe lângă 
conducătorii Marii Britanii și ai Statelor Unite. S-a putut 
achiziţiona astfel armament modern în cantități apreciabile. 
Din Anglia a sosit bombardierul “Bristol Blenheim” care a 
fost folosit încă din primele zile ale războiului și de multe ori 
vopsit în culorile românești pentru a semăna panica şi 
confuzia. Ajutorul american a pornit cu mult înainte de iulie 
1941 şi s-au livrat avioane de vânătoare şi de bombardament. 

Au apărut pe cerul României aparate de tipul «Martin» 
B10/B 12, bimotoare şi cu un echipaj format din patru-cinci 
oameni. A fost considerat un bombardier uşor, pentru că 
avea o greutate maximă de 7.439 kg și putea să transporte cel 
mult 1.023 kg de bombe. Și armamentul defensiv (trei 
mitraliere de 7,7 mm) pare insuficient astăzi. Cele două 
motoare de 775 CP fiecare îi asigurau totuși o viteză maximă 
de 343 km/h la 6.000 de metri. Mulţi istorici militari îl pot 
considera perimat în comparaţie cu parcul aeronautic 
românesc. 

Avioanele «Potez 63» erau tot bimotoare, dar 
transportau doar 400 kg bombe. Eficienţa lor în sprijinirea 
trupelor a fost remarcabilă în condiţiile derutei totale din 
aviația inamică. Nici «Bristol Blenheim» nu se remarca prin 
capacitatea de încărcare (500 kg). Armamentul defensiv se 
reducea doar la mitraliere uşoare (două piese). Aparatele 
«Bloch 210» erau atât de lente, încât nici nu mai merită să 
fie amintite. Locul lor era de mult într-un muzeu. Doar 
«Savoia Marchetti» 79 şi «Heinkel» He 111 depășeau în 
performanţe avionul din înzestrarea sovieticilor, dar erau 
într-un număr insuficient pentru necesităuile frontului. 

Un bombardier «Marius» a căzut în apropiere de 
localitatea Trănari (judeţul Buzău) în noaptea de 13-14 
august 1941. Au fost găsite patru mitraliere în aparatul 
carbonizat, dar trei erau în stare de funcţionare. 

Aparatul n-a putut să-şi lanseze bombele şi acestea au 
explodat în incendiu. 

Existenţa avioanelor «Martin» demonstrează 
colaborarea americano-sovietică în domeniul militar cu mult 
înainte de agresiunea germană şi implicit o serioasă vină 
pentru extinderea regimului stalinist în Europa. Livrările de 
materiale strategice au fost îndreptate şi spre Germania Și 
Japonia. Banii nu au miros, dar provoacă suferință. 

Folclor, folcloriști, asociaţia lor 


Era vineri, 11 mai 1973. La Priboieni, pe Cârcinov, 64 
de iubitori ai creaţiei artistice populare se întâlneau spre a 
pune la cale o formă organizatorică pentru cercetarea- 
culegerea tradiţiei vrednice durate în secole pe aceste 
minunate pământuri unde au trăit şi luptat întemeietorii de 
Neam românesc: Asociaţia folcloriștilor argeșeni. Prof. 
univ. dr. Gheorghe Vrabie, cadru didactic la Institutul 
Pedagogic din Pitești, a propus cu noul organism spiritual să 
poarte numele învățătorului şi folcloristului Constantin 
Rădulescu-Codin, un intelectual de faimă al Muscelului şi 
Argeșului, originar din  Zgripcești-Beleţi-Negrești. 
Universitarului îi stăteau în ajutor pentru alegerea la care 
făceam referire mai sus poetul Toma Biolan și prof. Costin 
Alexandrescu, peste patru decenii director al Centrului 
Judeţean Argeș pentru Conservarea şi Promovarea Culturii 
Tradiţionale (numit, de-a lungul existenţei sale, pe rând: 
Casa Creaţiei, Centrul de Îndrumare a Creaţiei Populare și a 
Mișcăru Artistice de Masă, Centrul Creaţiei Populare). 
Izvoditorul de versuri prezenta celor prezenţi un proiect de 
statut al Asociaţiei. Adunarea îi alegea pe Gheorghe Vrabie 
președinte, iar pe cel care semnează aceste rânduri și pe 
valorosul publicist Ion Cruceană — vicepreşedinţi. În 
comitetul de conducere: Dumitru Anghel, lon Catana, 
Traian Ciuculescu, Ion Mihai Ghinescu, Ion Ilinescu, Moise 
Mitulescu, lon Nana, Constantin Stancu și Victor 
Zaharescu, iar membri de onoare: învățătorii pensionari 
Dumitru Udrescu, Alexandru Ciucă, precum și pr. loan |. 
Răuţescu. 

La manifestare participa și Ghizela Suliţeanu, 
cercetător principal, muzicolog la Institutul de Etnografie şi 
Folclor „Constantin Brăiloiu” — București. Era vremea când 
se înființau societățile culturale pentru cercetarea, 
tezaurizarea, transmiterea şi: valorificarea bunurilor 
spirituale, ca un reviriment în acest domeniu — la sate și în 


i —. 






Folcloriștilor Argeșeni „Constantin Rădulescu-Codin”. 

orașe, după modelul perioadei interbelice; numai că, 
politizat excesiv, plin de festivism și formalism, făcut „la 
comandă”, procedeul-episod a fost subțiat până la dispariţie, 
în ciuda precizărilor din adresa nr. 397/23 septembrie 1972, 
a forurilor în drept, către sfaturile populare, școli, cămine 
culturale, pentru „depistarea iubitorilor de folclor”. 

Început, drumul plin de realizări al Asociaţiei avea să 
fie continuat pe linia succeselor durabile. Fiindcă la 27 
ianuarie 1974, organiza un prim simpozion cu tema „Datini 
și obiceiuri folclorice din Argeș”. Prezentau lucrări de reală 
valoare Dumitru Udrescu, Leonte Socaciu, Dumitru Anghel, 
Costin Alexandrescu, lon și Paul loan Cruceană, Mircea 
Rădescu, Adriana Rujan, Mircea Gâlcă, Moise Mitulescu. 
Întâlnirea din 14 decembrie 1975 s-a desfășurat în aceeași 
localitate unde avusese loc „botezul” Asociaţiei. Prilej 
pentru discuţii pline de substanță, la împlinirea unui secol de 
la nașterea lui Constantin Rădulescu-Codin, al cărui nume îl 
poartă cu demnitate Asociaţia. Peste puţină vreme (la 10-11- 
aprilie 1976), era programată o nouă întâlnire în plen a 
folcloriștilor argeșeni, găzduită generos de Palatul Culturii 
din Pitești. 

La 28 octombrie 1978 este cooptat în Comitetul de 
conducere coregraful Dorin Oancea -— întâlnirea era 
organizată, în Pitești, orașul găzduindu-le şi pe următoarele 
trei: la 24 februarie și 13 aprilie 1980 (erau aleși, așijderea, 
Ehsabeta Enescu şi Dimitrie Al. Nanu). Veneau la rând 
reuniunile asemenea care se desfășurau la 19 iunie 1983 
(Piteşti), respectiv, 5 iunie 1987 (la Priboieni), când se 
remarca în plan organizatoric învățătorul Ion Mihăilă, 
originar din sat. 

Merită a fi subliniată implicarea organismului care își 
începea existența la ll mai 1973 în organizarea unor 
spectacole-model care au creat spectatorilor o impresie 
deosebită la Mioarele, Vlădești, Corbi, Corbşori, Cepari, 
Bălilești, Domnești, Pietroșani, Brăduleţ, 
Rucăr, Dragoslavele; fără asemenea „„ieșiri” în 
fața publicului, mişcarea spirituală a 
localităților invocate în aceste rânduri ar fi 
putut părea săracă, mai săracă. 

„- O vreme s-a încercat obținerea statutului 
| juridic pentru Asociaţia folcloriştilor argeşeni 
„Constantin Rădulescu-Codin” (la 16 martie 
1991 şi 20 martie 1992), dar s-a revenit la 
forma veche, „fără cotizare”. 

În perioada 1990-1994, au fost întreprinse 
cercetări („Dimensiunea spirituală a 
obiceiurilor de iarnă în 1988”), care, peste un 
| deceniu, au stat la baza volumului „Colinde şi 
di obiceiuri de iarnă din Argeș-Muscel”, 
-] coordonat de Adriana Rujan şi Costin 
Alexandrescu. 

Anual, folcloriștii s-au întâlnit în două 
rânduri: mai întâi, primăvara, să discute 

















chestiuni care privesc bunul mers al Asociaţiei, activitatea și 
realizările din ultimele 12 luni, propunerile pentru anul în 
curs, măsurile care să le garanteze îndeplinirea, dar și vara, 
la sesiunile de comunicări ştiinţifice. Menţionăm că lucrările 
susținute sunt strânse în Caiete folclorice Argeș, colecţie 
ajunsă la nr. XI-XII (se află în pregătire încă un volum). 
Temele sesiunilor de comunicări științifice deschise 
autorilor din țara întreagă s-au institulat: 

m Constantin Rădulescu-Codin — folclorist argeșean 
de valoare naţională; 

m Cultura populară argeșeană, în contextul culturii 
româneşti; 

m Munca — izvor de bunăstare, oglindită în folclorul 
obiceiurilor de peste an; - 

m Folclorul ceremonial — forme și semnificații, 

m Contexte ale folclorului ceremonial — tradiție și 
actualitate; | 

BM Satul românesc — astăzi; 

E Folclorul obiceiurilor de peste an; 

3 Folclorul pastoral — astăzi; 

m Obiceiurile agrare şi prezența lor în 
contemporaneitate; 

N Obiectul etnografic — terminologie, semnificație, 
funcționalitate; 
| BI Amintiri şi povestiri de război; 

N Legenda, în actualitate; | 

m Folclorul, în monografiile sătești — retrospectivă și 
perspectivă; 

BM Cercetarea multidisciplinară a culturii 
tradiţionale. Rolul centrelor creației populare; 

N Valori cognitive și valori normative în credinţe și 
superstiții; 

E Basmul şi fenomenul povestitului; 

E Obiceiuri tradiționale de ieri şi de azi; 

N Ceremonialul existențial  — restructurări 
diacronice. 

Asociaţia îi sărbătorea pe compozitorul-dirjor Ion 
Grecu, la opt decenii de viață (evenimentul avea loc în 2-3 
martie 2003), respectiv pe Moise Mitulescu, la momentul 
împlinirii a 70 de ani. 

Din 27 martie -2004 au început cursurile manageriale 
pentru directorii căminelor culturale din judeţ, pedalându-se 
pe relansarea mișcării de profil în contextul realităţii, al 
exigenţelor actuale, pe o colaborare superioară cu mass- 
media. 

Consemnăm, la capitolul organizatoric, alegerea ca 
vicepreşedinte a lect. univ. dr. lonuţ-Adrian Sămărescu, iar 
ca secretar, a lect. univ. dr. Sorin Mazilescu, astăzi director al 
Centrului Judeţean Argeș pentru Conservarea şi Promovarea 
Culturii Tradiţionale, unde avem sediul (actualmente, în 
curtea Colegiului Naţional'Liceal „Ion C. Brătianu”) și de la 
care am primit mereu ajutor prompt, și material. 

Se cuvine să insistăm asupra întâlnirii de lucru din 
martie a.c. Folcloriștii participanţi făceau propunerea de a îi 
schimbate statutul și numele organismului căruia să-i zicem 
fundaţie. Au fost discutate şi alte aspecte care îi privesc pe 
folcloriști. Fosta preşedintă — conf. univ. dr. Adriana Rujan — a 





cerut eliberarea din funcţie, în locul dânsei fiind ales lect. 
univ. dr. lonuţ-Adrian Sămărescu. 

Din 2005 ne ocupăm —— 
și cu editarea monografiilor |... . 
săteşti, precum cele de la |. |ă 
Corbi, Vlădești (satul, | ji 
şcoala), Corbșori, Coşești, | 
oraşului Mioveni. i = 1 POlĂLINE 

Sintetizând, Asociaţia |... A tă SI ee DR =] 
folcloriștilor. argeşeni |... E. 
„Constantin Rădulescu- |... NE 
Codin” şi-a înscris printre REA E 
izbutite: ieșiri pe teren, |... 
pentru culegerea unor |..::.:. $ 
bunuri tradiţionale; : 
tipărirea unor lucrări de |. RAI 7 ară 
specialitate (îndeosebi |-— ___ 2... III dia AI 
„Caiete folclorice Argeș”, „Buletin Informativ al Centrului 
Judeţean Argeş pentru Conservarea şi Promovarea Culturii 
Tradiţionale”); implicarea etectivă în organizarea și 
deșfăşurarea celei mai cunoscute manifestări argeşene: 
„Florile dalbe — Festivalul obiceiurilor de Crăciun, Anul 
Nou și Bobotează” (26 de ediţii până acum); participarea 
efectivă la numeroase festivaluri, sărbători și acţiuni precum 
„Cântecele Argeşului” (festival pentru grupuri vocale și 
instrumentale,  rapsozi), „Gheorghe  Popescu-Judeţ” 
(întrecere dedicată formațiilor coregrafice de copii și tineri); 
„Rapsodia păstorească”, la Corbi. pe Râul Doamnei (s-au 
desfăşurat până acum 39 de întâlniri); „Sârba la Berevoești”; 
„Brâul de la Boteni”; „Hora satului ca la Bârla”; „Intrecerea 
călușarilor din Argeș”; Festivalul Internaţional de Folclor 
„Carpaţi” (ajuns la ediţia nr. 26); spectacole ale formațiilor 
folclorice profesioniste ale C.J.C P.C.T. Argeş (Ansamblul 
folcloric Dorul şi Orchestra Doina Argeşului); sesiunile de 
comunicări științifice pe teme de folclor; „Sărbătorile 
Argeșului și Muscelului” (până în prezent, au avut loc trei 
asemenea ediţii anuale); activitatea Editurii „Alean”; 
colaborarea excelentă cu mass-media (ziare, reviste, radio, 
TV — unele din Câmpulung, Curtea de Argeș, Domnești, 
Mioveni, Bălileşti etc); participarea la întâlniri de 
specialitate organizate în Capitală și la Constanţa, Focşani, 
Gnurgiu, Slatina-Olt, Călărași, Brașov, Râmnicu Vâlcea, 
Sibiu etc.; omagierea folcloriştilor care nu se mai află printre 
noi: Angela Bădescu, Toma Biolan, lon Catana, Ion Catrinu, 
lon Chelcea, Gheorghe și Ion Cruceană, Constantin 
Diaconu, Maria Dudu, Ion Mihai Ghinescu, Dorel Manea, 
lon Moise, Dimitrie Al. Nanu, Ion Nania, Constantin 
Pârcălabu, lon Polexe, Jon N. Radu, Mircea Rădescu, Leonte 
Socaciu, Dumitru Vlădescu, Gheorghe Vrabie — foști 
membri fondateri sau colaboratori ai Asociaţiei folcloriștilor 
argeşeni „Constantin Rădulescu-Codin”, organism care își 
poartă cu demnitate cel de-al 37-lea trandafir al existenţei 
falnice. 

La mulți ani! 

PITEŞTI - Scurt istoric 


Municipiul Piteşti, reședința județului Argeș, este 
situat în partea central-sudică a României, între Carpaţii 


Meridionali și Dunăre, în nord-vestul Munteniei, la 


confluența Râului Argeş cu Râul Doamnei, în punctul de 
intersecție al paralelei 44%51'30” longitudine estică, la 
distanţă relativ egală faţă de Polul Nord și Ecuator, paralela 
45 trecând prin comuna Merișani, la 20 km nord de Piteşti. 

Altitudinea este cuuprinsă între 252 m la nivelul albiei 
minore a Argeşului, în sud, și 356 m în cartierul Trivale, la 
vest. La nord-vest de terasa Trivale — Papucești se află cota 
373 m, iar la est de Valea Mare-Podgoria se află cota 406 m. 

În sectorul vest-sud-vest al satului Mica, aparținând 
comunei suburbane Bascov, se găsește cota 439 m. 

Important centru economic, politic, social și cultural al 
României, municipiul Pitești este situat într-o zonă naturală 
complexă, favorabilă vieții și activității umane. Locuitorii 
aşezării s-au format și dezvoltat la întretăierea unor vechi 
drumuri comerciale și căi de comunicaţie care asigurau 
multiple și permanente legături între câmpie, deal şi munte, 
între estul și vestul Ţării Românești, între aceasta şi 
Transilvania, prin culoarul Rucăr — Bran și defileul Oltului, 
între nordul și sudul Dunării, între Europa Centrală și 
Peninsula Balcanică. - 

Vatra orașului s-a conturat şi apoi s-a extins în zona 
din dreapta Râului Argeș, pe terasele şi pantele vestice şi pe 
terenuri de luncă. Amplasarea localităţii pe terasele și 
malurile Argeșului conferă Piteștiului o notă specifică, o 
anumită personalitate și un pitoresc deosebit. 

Istoria municipiului Pitești se caracterizează în primul 
rând prin permanenta continuitate de viață, muncă şi 
activitate a colectivităţilor umane de aici, pe parcursul 
tuturor epocilor istorice. | 

Descoperirile arheologice efectuate pe teritoriul 
Piteștiului și în împrejurimi dovedesc popularea acestei zone 
încă din primele perioade ale comunei primitive, deci putem 
face afirmaţia că istoria în acest spațiu a început odată cu 
apariția omului în aceste locuri. 

Descoperirea în acest perimetru a unora dintre cele mai 
vechi și rudimentare unelte de piatră din România şi chiar 
din Europa reprezintă confirmarea faptului că în spaţiul 
geografic al Piteştiului s-a desfăşurat, încă din primele faze 
ale paleoliticului inferior, complexul și îndelungatul proces 


al antropogenezei, proces. prin care oamenii s-au. desprins 


din rândul animalelor, făurindu-şi o comunitate 
socioeconomică distinctă. 

Asupra originii toponimului Piteşti au fost emise de-a 
lungul vremii teorii diferite.. Nicolae Iorga şi C. C. Giurescu 
au lansat ideea că denumirea Pitești derivă din 
antroponimele Pitu ori Pitea, un străvechi stăpânitor al 
acestor locuri, în feudalismul timpuriu.? 

Este știut faptul că numeroase sate, comune sau oraşe 
din ţara noastră s-au format pe baza unor antroponime sau 
paronime; însă în Pitești și în zona argeşeană nu a circulat 

legenda că un strămoș Pitu sau Pitea să fi întemeiat așezarea 
care să-i poarte numele. 

„Mai plauzibilă ar fi teoria privind situarea Piteştilor pe 
terasele, colinele și văile de pe versantul estic al Platformei 
Cotmeana și în lunca Argeşului, într-o regiune acoperită cu 
păduri seculare şi zăvoaie, care să fi generat toponimul 
Piteşti, de la „pitit, ascuns, ferit”. 

Radicalul „pit” de la Piteşti, ca si „arg” de la Argeș, 
este străvechi, poate de origine indo-europeană și a fost 
transmis prin filiera traco-geto-dacă până în zilele noastre. 
Sufixul „ești” este tipic românesc, iar vechimea sa se pierde 
în negura vremurilor.” 

În documentele interne, varianta „Piteşti” este cea mai 
veche și s-a impus ca termen de largă circulaţie de-a lungul 
veacurilor. 

Apariţia aşezării medievale Piteşti a fost rezultatul 
dezvoltării şi cristalizării relaţiilor de tip feudal, iar asupra 
evoluției istorice a așezării și-a pus amprenta existența 
voievodatului lui Seneslau din care făcea parte, probabil, şi 
teritoriul actual al Piteştilor. 

Cei mai mulţi cercetători afirmă că Piteștiul a fost 
inițial sat, apoi târg, iar mai târziu s-a transformat în oraș, 
argumentând că prin aceleași faze au trecut şi alte aşezări din 
ţara noastră care au devenit orașe. În opera sa fundamentală 
despre istoria românilor, Nicolae Iorga arată: „Ca să se 
ajungă la Câmpulung, cine vrea să se coboare la satul 
Proului, de unde Pitești: care, fiind la răscruce, a devenit mai 
târziu un târg și la urmă oraș...”.5 

„Pe baza cronicilor medievale interne, a tradiţiilor şi 
legendelor, s-au emis diferite ipoteze cu privire la 
întemeierea așezării medievale Pitești. Legenda întemeierii 
aşezării de către Negru-Vodă a fost inclusă în diferite scrieri 
din secolul al XIX-lea şi începutul secolului al XX-lea. 


Existenţa Piteştilor este atestată documentar prin actul emis 


de Mircea cel Bătrân, la 20 mai 1388, care dăruia ctitoriei 
sale, mănăstirea Cozia, o moară în hotarul Piteștiului: „lo 
Mircea mare voievod și domn a toată Ungro-Vlahia... a 
binevoit domnia mea să ridic din temelie o mânăstire... la 
locul numit Călimăneşti pe Olt... A dăruit şi domnia mea 
câte sunt de nevoie călugărilor ce trăiesc în acest locaş 
pentru hrană și îmbrăcăminte..., am mai dăruit şi o moară în 
hotarul Piteştilor*. 

Dacă admitem însă un fenomen caracteristic tuturor 
așezărilor medievale, se poate.afirma..că vechimea Piteștilor 
este cu mult mai mare decât anul primei atestări 
documentare. Se poate spune că Pitești este unul dintre cele 
mai vechi târguri ale Ţării Românești, după Severin — 1233, 
Câmpulung — 1300, Curtea de Argeș — 1330-1336, Slatina — 
1368, Roșiori — 1385. 

Așezată pe terasa centrului civic și pe luncă, vatra 
Piteştiului cuprindea diferite clădiri, curți, grădini şi străzi, 
terenuri virane, așezate în jurul bisericii domneşti „Sf. 
Gheorghe”. 


SE, 














Hotarul Piteştiului era format din terenuri situate în 
afara vetrei: ogoare cu cereale și legume, plantaţii de vii şi 
livezi, izlazul comunal, fânețe, mori, iazuri, prisăci, case şi 
construcții risipite. 

Ocolul oraşului era exterior hotarului şi era alcătuit din 
sate şi cătune, aflate în subordinea dregătorilor domneşti din 
Piteşti. 

Se poate afirma că hotarul şi ocolul Piteștiului au avut 
o suprafață considerabilă, situație care a înlesnit dezvoltarea 
ECONOMICĂ și socială a Zonel. 

Aşezarea geografică favorabilă schimburilor 
comerciale, dezvoltarea meșteșugurilor şi a agriculturii, 
creșterea numărului populaţiei, atenția acordată de unii 
domnitori au contribuit la transformarea Piteştiului din sat în 
târg și apoi în oraş în epoca medievală. În această perioadă, 
Piteștiul a fost unul dintre cele mai active centre de comerț 
din Ţara Românească, aflându-se în angrenajul schimburilor 
de produse care se făceau între zonele de câmpie, deal și 
munte, între locuitorii așezărilor din județele Argeș, Muscel, 
Olt, Teleorman, Dâmboviţa, Vâlcea și chiar judeţe mai 
îndepărtate. 

Viaţa economică a așezării este reflectată de o mulțime 
de documente care se referă la morile construite pe râul 
Argeș şi apoi o moară sistematică, la fabricile de lumânări și 
săpun, de rachiu și bere, la cărămidării şi tăbăcării, la 
atelierul de ţesătorie și broderii naționale, la fabrici de 
butoaie, ateliere de turnat fontă, de poduri metalice pentru 
calea ferată, la stabilimente comerciale, la târguri și expoziţii 
comerciale, agroindustriale etc. La sfârşitul secolului al 
XIX-lea erau în Piteşti 353 de meseriași specializaţi în 66 de 
meserii”, situând oraşul pe un loc fruntaș, lăsând mult în 
urmă fostele capitale ale Ţării Românești — Curtea de Argeș, 
Câmpulung, Târgoviște. 

Aria orașului s-a mărit treptat, în funcţie de 
dezvoltarea economică și de evoluţia demografică. 

Pentru secolul al XIX-lea şi pentru cele anterioare, 
întinderea localității nu poate fi stabilită cu exactitate, 
deoarece lipsesc datele certe. 

Pentru începutul sec. al XIX-lea, beneficiem de 
recensământul din 1912, care stabilește suprafaţa Piteștiului 
la 519 ha și 5.950 mp și numărul locuitorilor la 19.772. * 

În primii ani ai secolului al XX-lea, odată cu 
dezvoltarea mai accentuată a economiei românești, și orașul 
Piteşti s-a înscris pe orbita economică a României, în special 
în cadrul industriei uşoare și alimentare, precum și în alte 
ramuri prelucrătoare. 

